
AWEMainta Diasabra, 26 November 2016 


Parlamentario Chris Dammers: 


Un finansa publico sostenibel pa pais Aruba 


“DESDE 3 di november 2016, Parla- 
mento di Aruba a haya e Jaarrekening Land 
Aruba 2015 hunto cu e Rapport Onderzoek 
Jaarrekening Land Aruba 2015. Introduc- 
cion di un “Fiscal Rule” pa pais Aruba banda 
di e “balance budget akkoord” a yega na 
november 2013 sigur ta algo necesario”, 
segun Parlamentario Chris Dammers. 

“Na Europa, ta wordo uza un “Fiscal Rule” 
di un “financieringstekort” di menos cu 
3% di e GDP. Banda di blafon di gastonan 
mara na 1,350 miyon di florin pa 4 aña nan 
venidero na 2013 a introduci normanan 
na kico e deficit di pais Aruba por ta pa e 
siguiente añanan tambe den e LV tijdelijk 
College Aruba Financieel Toezicht den 
acuerdo cu Flulanda. 

E porcenfahe di e deficitnan 
stipula den e ley aki lo mester ta 
-3.7% pa 2015, - 2 % pa 2016, 

-1 . 5 % pa 2017 yO. 5 % pa 2018 
compara di e GDP di pais Aruba. 

Nos por a tende oposicion total ta papia un 
y mas biaha - cada uno di e 7 añanan cu a 
transcuri di un presupuesto irealistico, pero 
cifranan actual di Controlaria General ta 
mustra cu tur aña - un tras di otro - cu e 
presupuestonan prepara y ehecuta pa Gabi- 
netenan Mike Eman I y II ta “on the dot” 
caminda cu Gobierno a cana e blue print 
prepara manera mester ta”, Parlamentario 
Dammers a splica. 

“Pa locual ta aña 2015 den e jaarrekening 
2015 nos por mira riba pagina 6 cu esaki ta 
96.8 miyon cu ta cuadra cu 1.9% di e GDP 
pronostica di 5.012 miyon na momento cu 
e presupuesto a wordo traha. Si tuma na 
cuenta e GDP cu a wordo ahusta pa Banco 
Central despues - esta 4.835 miyon e deficit 
ta bira 2.0% di e GDP nobo cumpliendo cu 
normanan pa pais Aruba pa aña 2015, esta 
den 3.7%”, e Parlamentario a mustra. 

“Un finansa publico sostenibel lo tabata 
solamente posibel pa logra - manera stip- 
ula den e rapport di Banco Central di 13 
di juli 2013 si cualkier Gobierno cumpli 
cu e siguiente puntonan: 

Calidad di recuperacion den e sector 


turistico; 

Posicion financiero debil di Gobierno; 
Dilemanan rond di e fondo di pensioen pa 
ambtenaar y fondo di pensioen general di 
biehes; 

E gastonan di personal relativamente halto; 
AZV, caminda cu Gobierno mester hinca 
sumanan grandi anualmente aden di ariba 
di 100 miyon; 

Logra habri y tene e rafinaderia cu lo mester 
opera na un manera stabiel. 


Tur esakinan Gabinete nan Mike I y II a 
logra takel 1 pa 1 cu awe nos por papia bek 
cu, wantando sla nan di mas grandi den e 
situacion financiero di pais Aruba, Gabinete 
Mike Eman I y II a a sabi di maneha tur e 
reto nan menciona, creando tur e espacio 
pa tene e poder di compra ariba un nivel 
aceptabel pa nos hende, minimalisando 
tur e problemanan social cu nos a bin haya 
final di 2009”, Parlamentario Dammers a 
duna di conoce. 


“A bay inverti den economia di pais Aruba 
cu diferente proyecto, minimalisa e proble- 
manan social bahando nos desempleo 
di riba di 10% na final di aña 2009 
pa alrededor di 7% te cu na final 
di aña 2015. 

Asina tambe den su totalidad 
Gobiernonan Milce Eman I y II, 
manera CBA a relata na 2010, a 
cumpli cu tur e deficiencianan 
di pais Aruba cu tabata haci 
gobernacion aki na Aruba dificil 
caminda cu nos por papia di un 
Aruba cu un situacion financiero 
stabiel”, Parlamentario Chris Dam- 
mers a conclui. 

ANALISIS PRELIMINARIO Dl HAYAZGO NA COLEGIO ^ 
SAN JOSE INDICATIVO CU E AREA Dl ST. CRUZ TABATA 
HABITA DEN DIFERENTE FASE Dl PERIODO CERAMICO 


ANALISIS preliminario di hayazgonan di un sitio arqueologico na 
St. Cruz ta duna indicacion cu e area di St. Cruz tabata ser habita 
den diferente fasenan den e Periodo Ceramico. 

Alavez, caracteristicanan di un deramento specifico di un mucha 
ta indicativo pa ritualnan funebre specifico haci den e fase mas 
trempan di e Periodo Ceramico. 

Tabata riba un Diabierna den luna di september aña pasa cu e 
Departamento Cientifico di Museo Arqueologico Nacional Aruba 
(NAMA) a haya un yamada di e sr. Karel Orman di Departamento 
di Trabounan Publico (DOW) cu a haya locual tabata parce res- 
tonan di skelet. 

E restonan aki a ser haya durante trabounan di construccion na St. 
Cruz na e caminda cu ta bay na e scolnan basico di Colegio San 
Jose, Maria School y e misa di Imaculada Concepcion na St. Cruz. 

Arkeologo y asistente di arqueologonan a investiga y den e area cu 
a coba, cu tabata midi 3 meter hancho y 18 meter largo, a haya un 
total di 7 rastro, cual tabata inclui uno di deramento y 6 marca di 
staka. 

E relacion entre e deramento y e marca di stakanan no tabata 
mucho cla, excepto pa un cu tabata ubica net riba y hasta tabata 
pasa dor di e deramento. 


Di esaki por conduci cu ora cu a coba pa pone e stakanan, probable- 
mente no tabata conoci cu tabata tin un deramento na e ubicacion 
aki. Esaki ta un indicacion cu e deramento probablemente tabata 
di un otro fase, mas trempan, den e Periodo Ceramico di e area 
specifico aki. 

Loke tambe ta hopi interesante ta cu e restonan humano tabata 
cubri pa dos potchi cu tabata poni boca abou y di cual un tabata 
cubri e craneo y e otro e parti di e heup y pia. 

Un di nan tabata un ‘aripo’ basta grandi cu tabata poni riba e area 
di ribchi y bou di esaki a haya weso di pisca y material di cocolishi. 
Den e area di e pia ta unda a haya un marca di staka relativamente 
grandi, cual tabata contene resto di sas. Investigacion preliminario 
di e caracteristiconan di djente di e individuo ta categorisa e persona 
como un mucha di entre 6 pa 10 aña di edad. 

E hayazagonan aki ta indica continuacion den habitacion di e area 
di St. Cruz den diferente fase den e Periodo Ceramico. 

E caracteristicanan di e deramento por ta indicativo di e status social 
di e mucha y di ritualnan funebre specifico cu a ser haci durante 
e fase trempan (mas o menos 800-1100 Despues di Cristo) di e 
Periodo Ceramico. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com www.facebook.com/awemainta 583-1400 á 583-1444 


— 

AWEMainta Diasabra, 26 November 2016 


Colombia ta firma 
acuerdo nobo di 
paz cu FARC 


BOGOTA - E Gobierno Colombiano a forma e acuerdo 
nobo di paz cu grupo FARC un luna despues cu e prome 
acuerdo a wordo rechasa pa voto nacional. 

E firmamento, cu a tuma luga na e capital di Colombia, esta 
Bogota, lo termina e conflict mas largo di Latino America, 
cu a mira mas di 260,000 morto y miyones afecta. 

Durante e firmament, Presidente Colombiano Juan Manuel 
Santos a bisa: “Den 150 dia, tur arma di FARC lo ta den man 
di e Nacionnan Uni, y e organisacion arma lo desaparece.” 
E caminda pa paz tabata uno dificil pa Colombia. Despues 
di añanan di negociacionnan den Cuba su capital, Flavana, 
e acuerdo original - algo cu hopi no a pensa cu lo sosode 
nunca - a wordo rechasa den e referendum. 


Di acuerdo cu Presidente Santos, e acuerdo nobo ta indica 
80% di “No Voter’s Concerns”, incluyendo e. o. e protec- 
cion di balornan familiar, garantia hudicial pa oficialnan 
military di rango halto y fondo disminui pa participacion 
politico di FARC. 

Comandante actual di FARC Rodrigo Londoño, conoci 
como Timochenko, a aplaudi e miles di Colombianonan 
cu a protesta e resultado di october y a dedica e acuerdo 
final na nan. 

“Nos admiracion ta bay pa e miles di Colombianonan cu 
a subi caya. E acuerdo final aki ta pa boso, pasobra boso a 
yuda trah’e cu boso accionnan.” 

Apesar di modificacionnan haci na e acuerdo original, e 
acuerdo lo sigui confronta resistencia di e espectro politico 
di Colombia. 

Ex Presidente Alvaro Uribe a rechasa e acuerdo, indicando 
cu casi nada a wordo cambia di e acuerdo anterior. Uribe a 
acusa e Gobierno di no atende cu asuntonan fundamental 
pa democracia y a pidi pa e “no voters” resisti e decision 
na e pais. 

Uribe a bisa: “E Gobierno a scoge un decision cu ta dividi 
Colombianonan, en bes di yega na un acuerdo nacional. 
Nos lo sigui busca e forma pa cuidadanonan participa pa 
defende e puntonan cu e Gobierno no kier acepta.” 



En conexion cu renovacion di ICT 

Censo ta cera 
tempralmente 




PA sigui eleva rapidez, eficiencia y cali- 
dad di nos servicio na nos clientela, lo 
tuma lugar un renobacion completo di 
e sistema di tecnologia di informacion 
y comunicacion (ICT) di Censo. Esaki 
ta inclui e. o. instalacion di servernan 
nobo, computers, cahanan na tur bali, 
training pa personal y mucho mas. 

En conexion cu esaki Censo lo ta cera 
dianan: 1, 2, 5 y 6 di december 2016. 
Censo lo habri bek dia 7 di december 
2016. 

Pa cliente cu a haci afspraak (online) 
pa paspoort of cedula riba nos website 


www.censo.aw y e dia di afspraak ta 
cay rib’e dianan ariba menciona, por 
fabor sea asina amabel di re-schedule 
bo afspraak. 

Esaki por wordo haci facilmente via e 
mail cu e cliente a ricibi for di Censo pa 
cu confirmacion di e afspraak. 

Si tin algun inconveniencia por pasa 
prome cu dia 30 di november 2016 of 
despues di 7 do december 2016, p’asina 
nos por yudabo. Matrimonio den Stad- 
huis ta bay segun schedule normal. 

Nos ta pidi nos mas sincero disculpa pa 
e inconveniencia. 

Parlamentario mr. Xiomara Maduro: 


Minister Eman a destrui nos pais 
riba diferente frontera (Partr 2 ) 


“DURANTE tratamento di Presupuesto 2017, nos 
a dedica tempo na ilustra kico te awor aki ta e saldo 
di e mal maneho di Minister Eman y su bende. Aruba 
na man di Gabinete Eman ya no ta mescos mas. Min- 
ister Eman a destrui nos pais riba diferente frontera. 

Nos autonomia, nos florin, nos naturalesa, nos iden- 
tidad y nos trankilidad, tur a wordo destrui na man 
di Eman y den un serie di 4 articulo nos lo amplia 
rib’e destruccion haci. 

Den e articulo aki nos ta amplia riba e destruccion 
di nos identidad.” Asina Parlamentario mr. Xiomara 
Maduro ta cuminsa su relato. 

A destrui nos identidad 

“Minister Eman den 7 aña no a move un dede pa 
“nation building” na nos pais. 

A1 contrario. Minister Eman a dividi nos pais po- 
niendo hende contra otro y nacion contra nacion. E1 a 
hiba un campaña sushi contra MEP bou di stranhero 
na nos pais. 

E1 a laga coordinador di Minister Sevinger bay radio 
pa bagatalisa y chercha di nos leynan di estranheria. 
E1 a laga hopi hende drenta nos pais y keda ilegal pa 
abusa di nos sistema. 

Minister Eman no a brinda respet na nos idioma y no 
a defende of percura pa integr’e cerca esnan cu ta bin 
biba nobo na nos pais”, segun Parlamentario Maduro. 


no por sigui asina. Pueblo mester 
rechasa e destruccion cu Minister 
Eman y su bende a haci na nos 
pais. No cay pa promesa fal- 
so, e realidad di su destruc- 
cion na nos pais ta bisto 
y e ta den nos man pa 
para e destruccion aki 
di nos dushi Aruba”, 
ta locual Parlamentario 
mr. Xiomara Maduro a 
declara. 


“Banda di esaki, Minister Eman a laga nos cultura bay 
perdi, sin dedica atencion na p. e. nos Fiesta di San 
Juan y Dia di Betico den enseñansa manera mester ta. 
Pero Eman a percura pa bin cu un buki cu un historia 
falso di nos Status Aparte. 

A bay asina leu di purba kibra e memoria di nos 
Libertador Betico Croes, kende a siña nos cu nos tin 
balor como hende, como pais y cu hunto, uni, nos 
por logra hopi. 

Minister Eman a traha duro pa purba destrui e legado 
aki. A stop di uza Plaza Betico Croes pa actonan 
protocolario. A cera Caya Betico Croes, lag’e sangra 
economicamente y yam’e pa Caya Grandi of “Main- 
street”. 

Y awor ta bay uza Centro Deportivo Libertador Betico 
Croes como shelter pa supuesto refugiado. Tur esaki 
djis pa liga Betico Croes su nomber na cosnan nega- 
tivo, cu e meta pa dividi y esclavisa nos pueblo na 
man di debe y pobresa”, e Parlamentario a mustra. 

Pueblo mester rechasa e destruccion alci 

“Esaki ta nos pais su realidad na man di Eman. Nos 

AWEMainta Diasabra, 26 November 2016 


Parlamentario sra. Lorna C. Jansen-Varlack: 

Tratamento presupuesto a toca diferente 
area manera aspecto financiero, 
aspecto di maneho y aspecto di reflexion 



haci esaki: 

1. Pa hende corda y wak e diferencia. 2. 
Pa siña di e erornan cu otro Gobiernonan 
a haci. 

3. Pa mehora decisionnan haci den pasado. 

4. Pa analisa y evalua bo propio maneho y 
lceda critico. 5. Y finalmente pa haci miho 
cu otronan a haci.” 


“Tin diferente Parlamentario cu no tabata 
kier pa fraccion di AVP papia di e pasado y 
hasta a wordo bisa cu nos ta pega den pas- 
ado. E pasado ta bo historia y e ta duna bo 
informacion di loke a pasa. Pa cu e motibo 
aki mi persona a bisa cu e ora ey oposicion 
di MEP mester a bin cu e pregunta tambe: 
“Waarom moet ik geschiedenis leren”. 
Ta parce cu e tema di historia no ta impor- 
tante pa oposicion di MEP solamente ora e 
ta toca historia cu MEP tabata envolvi den 
dj’e. Mi ta splica esaki pa hende ta na 
altura den cua contexto e pregunta 
aki a bin dilanti”, e Parlamenta- 
rio a duna di conoce. 


“Siguiendo riba mi pun- 
tonan di debate, mi por bisa 
cu m’a pone hopi enfasis 
rib’e balornan / aspectonan 
cu Gobierno y comunidad 
mester carga hunto y esaki- 
nan ta: Responsabilidad, 
Informacion, Conscien- 
tisacion, Educacion y 
Prevencion. 

E puntonan aki tabata 
cardinal den tur mi de- 
batenan pa tur ministerio. 
E ta depende di cada Par- 
lamentario kico e ta haya 
importante pa cu un bon 
gobernacion di su pais”, ta 
locual Parlamentario Lorna 
Varlack a enfatisa den su 
conclusion. 


“ PARLAMENTO a caba di trata presu- 
puesto 2017 di pais y el a wordo aproba cu 
12 voto pro y 8 voto en contra. Mi mester 
bisa acerca cu e esaki ta e ultimo presu- 
puesto cu lo wordo trata pa e periodo aki 
2013-2017. 

Prome cu e tratamento di un ley, den e caso 
aki e ley di presupuesto di e ministerionan 
di pais, cada fraccion tin e oportunidad pa 
haci pregunta por escrito”, Parlamenrario 
Lorna Varlack a splica. 


“Esald ta e di ocho presupuesto cu Parla- 
mento ta trata y nos a ripara un strategia 
di MEP pa loke ta toca e pregun- 
tanan por escrito cu durante 
tur e añanan. 

Fraccion di MEP ta traha 
hopi pregunta riba un nivel 
hopi infantil pa despues 
bisa cu nan a entrega casi 
700 pregunta. 

E aña ald no tabata nada 
diferente y un di e pregun- 
tanan ridiculo di MEP, cu 
un colega a trece dilanti ta- 
bata: “Waarom moet 
ik de relcentoets 
maken? (Pregun- 
ta 572)”. 


Asina por menciona hopi mas pa loke ta 
toca e Ministerio di Enseñansa. Esaki ta pa 
mustra riba cua nivel oposicion di MEP ta 
traha”, Parlamentario Varlack a mustra. 


E Parlamentario di AVP a continua bisando: 
“Durante di e tratamento di un presupuesto 
un Parlamentario ta scoge si e ta bay debati 
riba aspecto financiero, maneho of si e ta 
bay haci un reflexion. Mi persona a scoge pa 
bay rib’e aspecto di maneho y di reflexion. 
A trece dilanti cu ehempel e diferencia entre 
e gobernacion di MEP di 2001 pa 2009 y e 
gobernacion di AVP di 2009 - te awor. 


M’a mustra cu de bes en cuando 
como politico bo mester bay 
bek den pasado y e moti- 
bonan pakico bo mester 


*■; 

Parlamentario mr. Juan "Ady" Thijsen (MEP): 

Caso di Señor Frogs ta muestra cu e base pa 
nos recuperacion economico mester ta nos 
propio comerciantenan y inversionistanan 


ARUBA henter por a tuma nota cu mester 
a baha representante di un compania for di 
avion pa rescata derecho di pais Aruba y 
tambe derecho di trahadornan. 

Segun Parlamentario mr. Juan “Ady” Thi- 
jsen, esald ta ilustra e peliger ora doñonan 
di empresa ta companianan di afo. Den un 
economia habri manera di Aruba ta sucede 
cu inversionistanan di afo ta haya interes 
den nos pais y ta inverti tambe pa gana placa. 
E acento akinan ta riba gana placa. 

Claro tin excepcion y sa tin companianan di 
bon intencion, pa cual nos ta gradici nan y 
semper nan ta welcome, pero companianan 
di afo mayoria di bes no ta interesa den e 
desaroyo di un pais sino e progreso di nan 
negoshi. 

Tampoco e companianan aki ta interesa den 
consecuencianan pa trahadornan. 

Señor Frogs no ta e prome cu ta dal porta 


cera di un dia pa otro y ta lanta vuelo y esaki 
sa sucede mas biaha. 

Pa es motibo aki, segun Parlamentario 
Thijsen, den e siguiente etapa di desaroyo 
y recuperacion di nos economia mester bay 
percura pa stimula pa nos mesun hende bay 
den negoshi. 

Pa esald mester bin cambionan grandi den 
maneho economico y fiscal. 

Actualmente nos sistema financiero eco- 
nomico ta spanta nos mesun hendenan pa 
inverti. 

Aruba ta un di e paisnan cu peso fiscal mas 
halto den mundo. Un empresa ta paga win- 
stbelasting, despues ora di parti e ganashi 
nan e accionista ta paga dividendbelasting. 
Y ainda na final e accionista ta bolbe paga 
inkomstenbelasting. 

Tambe ta asina cu hobenan cu kier bai den 


negoshi no ta haya ayudo financiero pa 
cuminsa un negoshi. 

Actualmente ni Banco di Inversion ni 
banconan local ta cubri suficientemente e 
empresanan cu kier cuminsa. Banconan no 
ta tuma riesgonan cu comerciantenan prin- 
cipiante ni proyectonan nobo. Banconan ta 
bay pa cos sigur 100%. 

Djis wak e lista di exigencianan di banconan 
ora di inverti den proyectonan of empre- 
sanan nobo. 

Pa es motibo aki Parlamentario Thijsen ta 
kere den re-introduccion di un banco di 
desaroyo cu si por duna apoyo na empre- 
sanan nobo y existente di grandura chikito 
y mediano. Ademas mester duna guia tanto 
administrativo y fiscal pa e companianan aki 
worde maneho sanamente. 

Segun Parlamentario Thijsen, trabao y 
manera tin pa yuda nos economia y nos 
comercio y nos hobenan cu lder lanta ne- 
goshi. Solamente falta e mandato di pueblo 
pa cu esaki. 

Aruba merece miho y empresa chikito y 
mediano merece miho. 


Aña escolar 2016 - 2017 ta cuminsa dia 9 janauri 2017 Bishita nos website: www.oaa.aw 

Scol anochi di ofishi, mas cu 60 aña Tel: 5827324 




Oplcidingcn 

Duur 

Minimaal toelalingseisen 

1 

Assistent in de Bouw, Niveau 1, (carpinteria 
basico) 

Uitstroomprofiel: Basis timmeren 
Uitstroomprofiel: Basis metselen 

2 jaar 

EPB of'SPO diploma Aspirant 

Minimaal basisschool doorlopen 

2 

Assistent Onderlioudstnonteur, Niveau 1 

2 jaar 

EPB ofSPO diploma Aspirant 

Minimaal basisschool doorlopen 

3 

Assistent Mode en Kleding, Niveau l 
Uitstroomprofiel: Costumiére (cosedor) 
Uitstroomprofiel: Mode verkoper 

1 -2 j aar 

EPB ofSPO diploina Aspirant 

Minimaal basisschool doorlopen 

4 

Assistent Automonteur, Niveau 1 


EPB ofSPO diploma Aspirant 

Minimaal basisschool doorlopen 

5 

Modemaker, Niveau 2 

Uitstroomprofiel: Coupeuse (cosedor avansa) 
Uitstroomprofiel: Mode verkoperen ontwerpen 
(Fashion design) 

2 jaar 

Diploma Costumiére 

6 

Timmerman, Nivcau 2, (carpinteria avansa) 

2-3 jaar 

Diploma Basis timmeren /LTS of EPB diploma 
arbeidsmarkt timmeren 

7 

Lasser, Niveau 2 (Welder A y B) 

i -2 j aar 

EPB diploina arbeidsmarkt 


Pa inscribi pa un di nos opleidingen pasa prome na banco RBC. Number ta 44.67.892 pa paga e schoolgeld. Schoolgeld ta fl, 200,- 
pa aña escoiar. Pasa na nos oflcina cu e prueba di banco, un pape! di censo di 5 florin, un pasfoto y diploma. 

Ultimo dia nan pa inscribi ta dia 29, 30 di november y 1 di december 2016. 

Nos oficina ta na EPB - Hato. Tel. 5827324 y ta harbri di 9.00 am - 3.00 pm y 6.30 pm - 9.30 pm. Edad minimo pa inscribi ta 16 aña 

Mientras cu a bolbe combersa cu habitantenan di Palm Beach 

Ministernan Eman y Sevinger a conclui cu 
Palm Beach mester un miho inffrastructura 

E. o. haci e canalnan mas hancho pa e fluho di awa bay mas rapido 



PROME Minister Mike Eman, hunto cu 
Minister di Infrastructura Benny Sevinger y 
e team di ayudo a bolbe bishita Palm Beach. 
Durante 3 ora largo Eman a combersa cu 
habitantenan di mas o menos 10 cas cu a 
wordo afecta pa e yobida pisa di diadomingo 
ultimo. 

Mientras trahado di diferente instancia 
tabata yuda cu limpiesa, a combersa cu e 
habitantenan riba nan necesidadnan. 

“Cu un miho infrastructura na Palm Beach, 
nos por resolve parti di e problema cu nos 


a mira”, e mandatario a bisa na final di e 
bishita unda cu a inspecciona tambe e ar- 
eanan cu e awa mester core. 

Eman a wordo compaña pa trahadonan di 
DOW, SERLIMAR, Bureau Rampenbestri- 
jding, Departamento di Asuntonan Socialy 
Cruz Cora pa yuda haci den e bario limpi, 
yuda unda cu ta necesario na e casnan afecta 
y traha lista di inventario cu a bay perdi na 
cas di famianan di menos recurso. 

Despues di a papia cu e habitantenan, a 
evalua e situacion di e rooi y fluho di e awa 
cu ta baha di e parti ariba di Aruba. 
A conclui cu definitivamente mes- 
ter haci un mehoracion grandi na 
Palm Beach cu ta haci cu e awa ta 
bay hopi mas lihe di loke a sosode 
awo. 

“Si tin un miho infrastructura 
na Palm Beach por resolve parti 
di e problema cu nos a mira aki. 
Tambe nos ta bay cuminsa traha 
rib’e posibilidad pa den futuro tin 
mas caminda cu ta capta e awa di 
yobida, pa e barionan mas abou 
no wordo afecta asina hopi dor di 
e awa cu ta core bin abou”, Prome 
Minister Mike Eman a bisa habi- 
tantenan di Palm Beach, afecta 
pa e yobida fuerte - 70 mm den 4 


ora - di diadomingo ultimo. 

E sucedido di diadomingo ultimo, Prome 
Minister Eman y Minister Sevinger a bisa, 
tabata un experencia grandi. Normalmente 
ta consciente ora cu un mal tempo ta na 
caminda y por prepara pa esaki. 

Sin embargo, e tempo di diadomingo a bini 
di sorpresa y niun hende por a haci e pre- 
paracionnan necesario. P’esey e daño tabata 
mas grandi cu normal, aunke cu el a wordo 
conteni na cierto cantidad di casnan cu por 
a haya ayudo mas lihe. 

“Nos ta spera cu e recaudacion di fondo 
di Cruz Cora lo ta exitoso pa hunto cu 
Departamento di Asuntonan Social brinda 
e ayudo necesario na e habitantenan. Nos 
ta haci apelacion na sector priva pa tambe 
haci donacion pa yuda e famianan afecta”, 
e mandatario a duna di conoce. 

E mandatarionan hunto cu funcionarionan 
di DOW a scucha e habitantenan y exper- 
tonan con e infrastructura na Palm Beach 
por wordo mehora. 

“Nos a constata cu cierto caminda tin roo- 
inan hancho pa yega na canalnan smal cu ta 
stroba e awa di core. Si habri e canal y pone 
tuberia mas grandi, ta crea un miho salida 
pa e awa”, ta loke Prome Minister Eman y 
su colega Minister Benny Sevinger a conclui 
despues di e bishita na Palm Beach. 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


/Tragon spec\áv% 



Samsung note edge 




blu sport 4.5 
afl. 210.00 






Samsungs3 minl 
afl. 315.00 


Also: Samsung S5 . s5 mini. Samsung S4. Samsung 4 mini, S3 mini etc..,. 
Accessories for all Samsung and Iphonemodels 

Toshiba Laptop 15.6" 4Gb 320Gb Harddisk, Afl. 900.00 
Hp Ink catridges, Universal laptop adapters etc.. 
iTunes gift cards $ 10.00, $ 15.00 and $25.00, 

Google play cards and Raystation Network cards. 

Sales, repair and accessories for all Samsung models and other ceilulars. 
Unlock, rebad. reset, upgrade, replace lcd, keypad, speaker etc. 

The Power of Partnership 

with CIBC FirstCaribbean Corporate Banking 




When you partner with CIBC FirstCaribbean's Corporate Banking team, you benefit from a one-on-one 
relationship with trusted, experienced, financial experts. Our team provides leading-edge advice, and 
takes pride in creating innovative financing solutions that will help your business to succeed. 

At CIBC FirstCaribbean, our track record speaks for itself. As one of the largest regional banks, with 
strong international linkages and our unique understanding of the Caribbean, we have helped our 
clients to achieve over US$500 million in financing in the last year. 

Our relationship management team can offer you the same commitment to grow your business. Let's 
talk today. 

For more information, contact Carlos Lopez at: (297) 522 5620. 


CIBC 


The CIBC Logo is a trademark of Canadian Imperial Bank of 
Commerce, used by FirstCaribbean International Bank under license. 


FirstCaribbean 

International Bank 

Mireille Sint Jago di partido MEP: 

Betico Croes 
tambe tabata un 
Toastmaster! 


Betico tabata eherce mi ta sinti den tur e 
Toastmaster Clubs: Nan ta trata bo bon. 

E aña aki ta 30 aña despues cu Betico Croes 
a fayece. Nos ta haya como cu e mes tabata 
un Toastmaster cu e merece un Club cu ta 
wordo lanta den su nomber. E prome 20 
hende cu ta bira miembro di e club ald, ta 
bira founding member y nan ta hasta haya 
un certificado di Toastmasters International 
y asina nan ta skirbi historia. Si nos haya 
mas cu 20 miembro e lo ta hopi mas gezellig. 

Pero kico ta un Toastmaster? For di e 
nomber nos por saca afo cu e ta un persona 
cu ta domina algo super bon. Un master. Si, 
un Toastmaster ta un hende cu ta domina 
public speaking. E ta un super bon comu- 
nicador. Esnan cu ta bira miembro di un 
Toastmasters Club lo ta hende cu kier hisa 
nan nivel di comunicacion, public speak- 
ing na un nivel mas halto. Tambe nan ta 
desea di siña con pa dirigi un reunion na 
un manera profesional y efectivo. Tur e 
“softskills” ald ta importante pa nos futuro 
lidernan. 

Pa bira miembro di Toastmasters bo mester 
tin 18 aña bay ariba. E miembro mas jong 
cu a inscirbi tin 20+ aña y esun di edad mas 
halto ta mas cu 50 aña mas grandi cu n’e, 
pues un grupo hopi diversifica. 

Nos ta invita pueblo henter pa haci e Toast- 
masters Club aki esun mas grandi y leuk 
cu tur! 

Diasabra 26 di november nos lo haya sa 
ken tur a registra pa bira e fundadornan di e 
prestigioso Betico Croes Toastmasters Club. 
Cu Betico tabata un Toastmaster, nos a haya 
confirma dia varios hende cu tambe a par- 
ticipa ta Toastmasters Meetings e tempo ey. 
Cu e club nobo, nos kier conmemora e di 
30 aña di su morto na un manera cu ta 
mehora bida di hende. Un regalo di algun 
cuidano, fundadornan di Gilberto Francois 
Toastmasters Club pa pueblo henter, pa 
generacionnan largo. Den e Gilberto F. 
Toastmasters Club, nos tambe lo percura 
pa ningun miembro ni invitado lubida con 
el a wordo trata. 


SPECIAL 


Afl. 


297 


5943263 /5826732 

hermusriischoolnv.com 


,00 

IIERmUf 


Rijschool NV. 

SIVIDIVI 1 'C O’stad 


Betico Croes tabata un Toastmas- 
ter. Esey ta locual mi a haya sa 
ora ami mes a bira miembro di un 
Toastmasters Club. Awor aki tin 4 
Club na Aruba, cual ta tild. 

Na Corsou tin 18 club activo y 
na Boneiro tambe tin 2 club. Na 
november 2016 nos kier lanta e 
di 5 club na Sta. Cruz, e Club aki 
lo yama: Gilberto Francois Croes 
Toastmasters Club. 

E no ta un club politico, e ta un 
club social. E mesun balornan cu 


RIJLES 


Betico si a dun’el e un man na un 
manera masha respetoso, despues cu 
el a perde un wega contra mi mama. 
Mi mama no a gana e torneo, pero 
awe...e storia aki ta pone mi corda 
riba un dicho di e defunto poeta 
Maya Angelou; su dicho ta: “Hende 
por lubida kico bo a bisa, nan por 
lubida kico bo a haci, pero nan 
no ta lubida con bo a laga nan 
sinti.” Mi mama nunca a lubida 
con Betico a trat’el e y ami no a 
lubida tampoco. 


AMI tabatin 18 aña ora mi a 
scucha mi mama conta un sto- 
ria di un schaaktoernooi cu el 
a participa na dj’e. Nos tabatin 
bishita na cas y mi mama, Beulah 
Philips (d.f.m.) a conta con el a 
wordo trata durante e torneo. 

Cu e por a participa tabata algo 
unico, pasobra e tabata e unico 
hende muhe e tempo ey cu a in- 
scirbi pa participa. Mi mama a 
conta ‘in geuren en ldeuren’, con 
e cierto hende homber no tabata 
gusta pa nan hunga contra un 
hende muher. 

E1 a splica con cierto hende homber 
tabata supla huma di nan cigeria den 
su cara pa stroba su concentracion. 
Hopi onsportief. Na dado momento 
el bisa cu tabatin un meneer di scol 
cu si a trat’el e bon. Su nomber tabata 
Betico Croes. 

Awe partido MEP ta recorda e di 30 aña di fayecimento di su lider y fundador 

Betico Croes: Arkitecto, 
constructor y realisador 
di nos Status Aparte! 


AWE nos di MEP ta recorda cu 30 aña pasa 
nos lider fundador y libertador di Aruba, 
Betico Croes a bay laga nos. 

No tin palabra pa describi e tristesa cu 
henter comunidad a pasa aden ora cu dia 
26 di november 1986 e noticia lamentabel 
a yega for di Hulanda cu Betico Croes a 
fayece y esaki despues cu el a pasa casi 11 
luna den coma. 

No tin suficiente espacio den e medio aki pa 
repasa henter e trayectoria impresionante di 
Betico Croes, ya cu e lucha cu el a hiba no a 
keda na Aruba so, pero a cruza fronteranan 
di nos pais. 

Un lucha tenaz cu a ser hiba a base di sanger, 
sodor y lagrima. 

Betico a uni e pueblo Arubano 

Tabata na aña 1971 cu Betico Croes a 
haya e inspiracion pa lanta su propio par- 
tido politico, esta Movimiento Electoral di 
Pueblo (MEP) cu e meta principal pa trece 
cambionan den e structura estatal y tambe 
pa trece un reparticion husto den e desaroyo 
economico. 

Betico tabata sa cu pa logra cuallder meta 
den bida mester elimina primeramente e 
segregacion existente den nos pais y trece 
union den e pueblo Arubano, caminda no 
tin distincion mas di raza, districto, religion, 


status financiero of color politico. 

Den e proceso pa uni e pueblo Arubano 
Betico tabata e motor tras di henter e lucha 
pa duna Aruba su propio himno, bandera, 
ortografia, simbolonan di union, libertad 
y identidad di e pueblo Arubano. Semper 
Betico a bisa cu e ta hopi orguyoso di ta yiu 
di e pueblo aki. 

Momentonan historico 

E momento di mas crucial den e lucha pa 
realisa e deseo di un Status Aparte pa Aruba 
tabata durante e accionnan di augustus scur 
na 1977. 

Nos Libertador Betico Croes a lidera e ac- 
cionnan y ta danki na su insistencia, curashi 
y determinacion Hulanda por fin a scucha 
kico realmente ta biba bao di e pueblo 
Arubano. 

Otro momentonan historico tabata e Refer- 
endum di 25 di maart 1977 y e Conferencia 
di Mesa Rondo na maart di 1983. 

Y finalmente entrante prome di januari 
1986 nos a conoce nos Status Aparte. Aruba 
a bira un pais autonomo den Reino Hulan- 
des cu su propio Constitucion, Gobierno, 
Parlamento, Banco Central, Gobernador, 
Procurador General etc. 

Esakinan ta e logronan historico cu a haci 
cu Betico a haya e titulo indiscutibel di 
Arkitecto, Constructor y Realisador di nos 
Status Aparte. 


Lamentablemente, Betico Croes no por a 
mira ni un seconde di su logro cu tanto el a 
lucha p’e ya cu algun ora prome cu cambio 
di aña y na entrada di Status Aparte el a 
accidenta, a bay den coma y esaki a dura te 
na su fayecimento dia 26 di november 1986. 

Conservacion di nos libertad 

Awe rib’e fecha di su di 30 aña di su fayeci- 
mento, partido MEP ta recorda e ilustre 
Arubano Betico Croes y den su memoria 
lo sigui traha incansablemente pa e futuro, 
felicidad, prosperidad y mas cu tur e con- 
servacion di libertad di e pueblo Arubano 
y cual libertad lamentablemente a ser mina 
dor di entrega di nos autonomia financiero 
na man di esnan cu nunca a lucha pa nos 
Status Aparte. 

Riba e dia di awe partido MEP ta invita 
bo pa conmemora hunto cu nos e fecha di 
30 aña di fayecimento di nos Libertador, 
diasabra, 26 di november 2016 caminda 
pa 6’or di atardi lo tin ponemento di krans 
na Santana na Santa Cruz y 7’or di anochi 
tin un Santo Sacrificio di Misa na Misa na 
Santa Cruz. 

Betico, danki pa tur locual bo a haci den 
apenas 15 aña di lucha y sacrificio pa logra 
nos Status Aparte tan anhela y duna nos 
nos honor y dignidad bek. 




















12 


AWEMainta Diasabra, 26 November 2016 


Fraccion di MEP a reuni cu directiva di Fundacion Hende Muhe Den Dificultad 


ra©0 DlD©0l)©[? 0dqB p© conbcrti violoncla 

Parlamento tambe por yuda! 


LIDER di M EP, Evelyn Wever-Croes y Parlamentario di MEP 
Guillfred Besaril a reuni cu directiva di Fundacion Hende Muhe 
den Dificultad, Suzy Kocky Magaly Maduro den cuadro di e fecha 
anual cu ta observa violencia contra hende muhe y mucha muhe. 



“Violencia domestico, especialmente violencia contra hende muhe, 
ta algo cu ta afecta e nucleo familiar na e peor forma. Mi kier wak 
cu nos comunidad ta uni pa kibra e taboe aki, y pa pone un paro 
na e violencia aki contra hende muhe y mucha muhe. 

P’esey nos a reuni cu Fundacion Hende Muhe den Dificultad, pa 
nos wordo informa di e ultimo desaroyonan rib’e tereno aki. Ami ta 
reuni tur aña cu Fundacion pa keda na altura di tur nan trabounan. 
Mi ta contento cu nos por a haya e reunion aki, y awor nos como 
Parlamentario ta miho informa kico nos mester haci di nos banda 
pa combati violencia domestico”, segun lider di MEP, Evelyn 
Wever-Croes. 



Violencia mester 
wordo atendi como 
un problema di e I 

famia 

“Sin embargo, nos 

ta gaña nos mes si 

nos considera vio- 

lencia contra hende 

muhe como un prob- 

lema di hende muhe 

so. Pasobra den e gran 

mayoria di cada caso 

di violencia contra hende 

muher, tin un hende homber 

involucra. 



P’esey ami ta boga pa nos atende e problema di violencia contra 
hende muhe como un problema di famia. Mientras nos pais a de- 
saroya rib’e tereno material y den infrastructura, nos a neglisha e 
aspectonan imaterial. Como pais nos a neglisha e nucleo familiar”, 
Wever-Croes a splica. 

“Mi ta urgi tur mandatario y esnan cu por haci un diferencia, pa 
enfoca rib’e NUCLEO FAMILLAR. Si nos duna mas atencion na 
e famianan cu mester di sosten, y nos concentra mas riba fortifica 
nos nucleo familiar, nos por cuminsa atende e problemanan di 
violencia contra hende muhe y contra violencia domestico mas 
efectivamente. 


Mi ta urgi pa tur mandatario y esnan cu por haci un diferencia 
basa tur accion riba RESPET. Pasobra ta solamente dor di e duna 
e ehempel di trata otro cu RESPET nos ta duna e señal fuerte na 
nos comunidad cu tur hende mester trata otro cu RESPET”, Wever 
Croes a duna di conoce. 


“Por cierto, den esaki Parlamento di Aruba a faya, pasobra e sala 
di e organo mas halto aki a bira testigo di violencia contra hende 
muhe, na momento cu vice Presidente di Parlamento Chris Dam- 
mers lo a dal Presidente di Parlamento Marisol Lopez-Tromp un 
mokete den su cachete. Ald Parlamento tin cu drecha su imagen. 
Sigur con a purba hinca e vilencia aki den “doofpot”, no ta ben- 
eficia Parlamento. 


Y por ultimo, mi ta urgi tur mandatario y esnan cu por haci un 
diferencia pa nos tuma accion HUNTO, pasobra ta solamente 
HUNTO nos por brinda cabes na e problema serio di violencia 
contra hende muhe”, lider di MEP Evelyn Wever-Croes a finalisa 
bisando. 

DIAHUEBs merdia, Polis a wordo notifica di un 
accidente entre un motocicleta y un pick-up na altura 
di Jay’s Tire. 

Na yegada, Polis a topa cu e dama manehado di e 
moticicleta riba suela cu herida na su pia. 

A solicita presencia di ambulance pa atende cu e 
herido. 

E pick-up y e motocicleta tabata bayendo direccion 
pa Santa Cruz. E chauffeur di e pick-up lo a hala 
na su man robes y causa e motocicleta pa dal parti 
dilanti y cay. 

E dama motociclista a wordo transporta pa Hospital 
pa ricibi tratamento medico. 


NOVEMBER 26 2016 

1/3.. HABRI BO CURAZON — SALVI 
2/4.. I STILL WANTYOU — BRIAN JAMES 
3/2.. ANY WHERE — PASSANGER 
4/6.. WORLDINSIDE — MILOW 
5/9.. MIN POR SIN BO — LADY B 
6/1.. MA SOÑA CUBO AWE — HUMPRHEY FROKKE 
7/12.. YOU ARE NOTTHERE — LUKAS GRAHAM 
8/13.. LETEMPO QUI'IL FAUT —TAL 
9/14.. CHANTAJE — SHAKIRA - MALUNA 
10/16.. CANT GO WRONG — WILY 
11/17..TODAS LA PROMESAS — DA SOUL 
12/18.. NOBO PA LELE — ORKESTA VEGA 
/%13/19.. CASTIGAME — DME 1 

14/10. MENINA — GENTZ - DJ JURIE 
'f' 5/8.. UN LATIDO — DAVID DE MARIA 

16/7.. Ml GRAN AMIGO — LANDHA HENRIQUEZ 
17/—MAGIK DAN BIJ YOU— JHURIEN GRANVIEL 
18/—CLOSER -THE CHAIN SMOKERS-PIKOTARO 
19/—PASCO LEW FOR Dl CAS-ORQUESTA PEGA SAYA 
20/5.. MUCHACHA LINDA—TSUNAMI 


i BROADCAST ON HIT 94 FM STEREO 
! SATRUDAYS FROM-4^00 - 6.00 P.M. 


m 




















































AWEMainta Diasabra, 26 November 2016 


X presa b o mes 

Dia Internacional Contra Violencia Contra Hende Muhe 

Skirbi po: Lily Morvol 


NA 1981, e tratado CEDAW, un tratado 
pa eliminacion di tur clase di discriminacion 
y violencia contra hende muhe a ser ratifica 
(firma) pa mas cu 100 pais. 

E paisnan ald a priminti di elimina tur clase 
di discriminacion y maltrato contra hende 
muhe. Esey tabatin como consecuencia cu 
hopi pais a haci un encuesta nacional na nan 
pais pa investiga con grandi e problema ald 
ta na nan pais. 

Na Hulanda, esey tambe a tuma luga, pero 
na Aruba ta te e aña aki un encuesta nacio- 
nal a tuma luga pa Fundacion pa Estudio 
di Genero y Famia bou guia di sra. mr. Lily 
Marval. Conmemorando e dia importante 
aki pa hende muhe, mi ta desea di comparti 
algun dato di e encuesta aki. 

E encuesta aki a tuma luga for di 18 di april 
te fin di mei 2016. En total 41 boluntario, 
(amiganan y ex-coleganan) plus 11 studi- 
ante di UA a colabora gratuitamente. Nos a 
colecta data na e 6 consultorio di Wit-Gele 
Kruis, na HOH y SVh na Playa y na ImSan 
y SVb na San Nicolas. 

Casi 800 cuestionario a ser ricibi di cua 759 
a resulta di ta valido. 4 formulario a ser yena 
dor di e casa/pareha of hunto y NO por a 
ser uza. E grupo meta tabata hende muhe 
entre 15 te 60 aña. 

E mayoria di respondientenan ta entre 20 
cu 45 aña. 

Resultado segun districto: Oranjestad- 126; 
SanNicolas- 142; SantaCruz- 135; Noord 
-108; Savaneta - 88; y Paradera - 87. E 
encuesta tabata anonimo. 

Aki ta sigui algun informacion 
importante: 

Pais di nacemento: Aruba - 470; Islanan 
antes Antiyas Neerlandes - 14; Hulanda - 
28; Colombia - 95; Venezuela - 46; Santo 
Domingo - 38; Haiti - 15; y otro paisnan 
cu 1 of 2 persona. 

Religion: Catolico - 515; Cristian - 129; 
Protestante - 14; Testigo di Jehova - 26; 
Pentecostal - 9; y ningun religion - 53. 
Oranan di trabao pa siman: 40 ora of mas - 
444(H); 32 - 40 ora- 61; part-time 25-31 


ora - 35; menos di 25 ora - 34. 

Entrada: Ningun- 130; menos di 1,600 flo- 
rin- 125; di 1,600 pa 2,000 florin- 164; di 
2,001 pa 3,000 florin- 148; 3,001 pa 4,000 
florin - 71; mas cu 4,000 - 112. 

Esey kiermen cu 76% di nos poblacion ta 
gana menos di 3,000 florin pa luna! Esaki 
ta concorda cu datonan di CBS. 

Casi 13% di e 759 respondientenan a ser 
maltrata prome cu nan a cumpli 18 aña, dus 
ora nan tabata mucha y algun a ser hasta 
viola sexualmente! 

21% di e respondientenan a menciona nan 
MAMA como e abusado y 15,8% a men- 
ciona nan TATA. 

Tabatin preguntanan tocante e emocion cu 
e victima a sinti durante e maltrato: Ber- 
guensa-20.7%; Impotencia- 16%; Miedo 
- 15,5%; 59.2% NO a haya cu maltrato ta 
algo normal; 65.3% a haya cu esaki NO 
ta husto y varios a skirbi como otro senti- 
mento: RABIA! 

409 di 759 respondiente a skirbi cu nan ta 
casa pa mas cu 5 aña; 170 ta casa pa menos 
cu 5 aña y 172 NO tin partner. 58 hende 
muhe a skirbi cu nan NO sa cuanto nan 
casa/partner ta gana pa luna. 


Di e respondientenan 651 a purba di stop 
of preveni e violencia. 72 a busca ayudo 
cerca famia of amiga; 44 a bay Polis; 23 a 
entrega un demanda y 11 a bay un abogado; 
20 a pidi divorcio; 13 a busca ayudo cerca 
nan dokter di cas; 6 a bay slachtofferhulp; 
6 a bay hospital (E.H.); 8 a bay shelter di 
FHMD; 18 a bay nan pastoor; 48 dor di 
resa. 

Motibo pa NO a busca ayuda: 17 ta haya 
fastioso pa papia riba esaki; 22 NO a haya 
cu ta algo grave; 17 tabatin miedo; 3 no 
lder a traiciona nan agresor; 2 ta haya cu 
ningun hende no por yuda toch; 5 no sa 
unda busca ayudo; 11 ta haya cu nan no 
mester di ayudo y 1 a sldrbi cu su mama a 
bis’e pa lubida! 

Stalking, A. Siguimento no desea - 80 = 
10.9%; B. Yega cerca bo inesperadamente 
- 96 = 13%; C. Warda riba bo; D. 70 = 
9.5%; E. Manda carta/flor etc - 81 = 11%; 
F. Rumor falso riba media social - 38 = 
5.2%; G. Destruccion na pertenencianan - 
28 = 3.8%. Lolce ta causa mas miedo cerca e 
respondientenan ta e mensahenan indesea: 
23,1%. 


Casi 18% di e corespondientenan ta exper- 
encia algun forma di CONTROL dor di nan 
casa/pareha. Control financiero dor di nan 
pareha: 6,6% y 6.1 % ta ser menasa. 

Casi 10% ta sufri di maltrato leve, 
manera ser pusha of gedal. 

Abuso emocional: Un pro- 
medio di 18,5%! Promedio 
di algun forma di abuso fisi- 
co - 5,4%. Algun 
forma di abuso 
sexual - 3.8% 
promedio. Per- 
sonanan cu a 
keda cu algun 
forma di con- 
secuencia nega- 
tivo di maltrato: 

3,1% pro medio. 


STOP 

VIOLENCE 

AGAINST 

WOMEN 


Loke nos NO a spera: Dos hende muhe, cu 
no tin luga di keda (“homeless”) a yega na 
nos mesa di encuesta. Como e encuesta ta 
anonimo nos no a nota nan nomber loke ta 
jammer, pasobra awor nos no por 
yuda nan. 

Un experiencia tristo 

) ta mucha muhe ho- 



ben cu ta tembla 
di miedo of pidi pa 
yuda nan hasta ta 
pidi cuminda. Tin 


varios hoben, tanto 
mucha muhe como 
mucha homber 
abandona pa nan 
mayornan y no 
tin suficiente luga 
pa yuda nan. Lo 
sigui mas informa- 
cion na TV y radio. 

Marlyn Croes ta gradua como Bachelor den 
Organization, Governance and Management 


DILANTI di un comision di graduacion 
studiante Marlyn Croes a defende su inves- 
tigacion pa obtene su titulo di “Bachelor of 
Arts” di e programa academico Organization 
Governance & Management (OGM). 

Esaki ta un programa academico cu Faculty 
of Arts & Science di Universidad di Aruba ta 
ofrese. Marlyn ta bira e di diesun graduado 
di e programa di estudio aki. 

E presentacion y defensa di e tesis a tuma 
lugar dilanti di e comision di graduacion 
cu a consisti di drs. Angelo Brete (supervi- 
sor di thesis), dr. Luc Alofs (como segundo 
supervisor di thesis) y Directora di Depar- 
tamento di Economia, Comercio y Industria 
sra. Maria Dijkhoff-Pita (MBA), como 
representante di e organisacion den cual e 
investigacion a wordo haci. 

Marlyn a scoge un di su materianan favorito 
pa haci un investigacion mas profundo, cual 
tabata Human Resource Management. 

E motibo di esaki ta su interes specifico pa 
contribui na estudionan riba tereno di me- 
horacion di efectividad den organisacionnan 
publico. Motivacion di individuonan na pia 
di trabao y satisfaccion laboral ta temanan 
hopi conoci y discuti den organisacionnan 
priva y particularmente den sector guber- 
namental. 

Ta parse cu sector priva ta esun cu ta ex- 
perimenta mas cu e topiconan aki y ta trece 
cambionan mas rapido, dor cu esaldnan ta 
wordo provoca pa cambionan riba mercado 
laboral, desaroyo di tecnologia y efectonan 
di globalisacion. 

Pa por sigui cu e desaroyonan aki, organ- 
isacionnan ta depende hopi di e capital 
humano. 

Por lo tanto, ta interesante pa investiga si 
individuonan ta satisfecho na pia di trabao 
y kico ta conduci na e satisfacción ald. 

Tambe ta intersante pa investiga e grado 
cu obhetivonan personal a wordo realisa y 
con un organisacion por apoya e individuo 
p’asina e por labora na un manera mas eficaz 
na su propio beneficio y tambe na esun di 
e organisacion. 

A base di esaki, Marlyn Croes a incia su 
investigacion den colaboracion cu un di e 
departamentonan prominente den sector 


publico di Aruba, cu ta Departamento pa 
Asuntonan Economico, Comercio & Indu- 
stria. 

E obhetivo principal di su investigacion ta- 
bata na investiga e relacion entre motivacion 
na pia di trabao y e satisfaccion 
laboral p’asina determina 
con esaki ta afecta of in- 
fluencia otro. 

Marlyn a diseña un mar- 
co teoretico cu a sirbi 
na comprension di e 
terminologianan y 
factornan cu ta 
determina mo- 
tivacion y sat- 
isfaccion lab- 
oral. 

E resultado 
di e inves- 
tigacion ta- 
bata cu tin 
un relacion 
significante 
y positivo 
entre e satis- 
faccion laboral 
recompensa, su- 
pervision y co- 
municacion den e 
departamento aki. 

Despues cu e su- 
pervisor di thesis, 
sr. Angelo Brete 
a comparti algun 
detayes di e trayec- 
toria estudiantil di 
Marlyn Croes y a 
describi e graduado 
como un individuo 
cu hopi perserver- 
ancia, decano drs. 

Tim Croes a haci 
entrega di e diplo- 
ma den presencia 
di famia, amigo y 
conocinan. 

Comunidad 
di Universi- 
dad di Aruba, 
particular- 
mente e 


departamento di “Organization, Gover- 
nance and Management”, ta felicita Marlyn 
cu e logro aki y ta manda desonan di hopi 
exito pa su carera profesional. 


Pa mas informacion riba e estudio OGM, 
bishita e website di Universidad di Aruba 
na http://www.ua.aw/OGM. 

fMTwRSffSy de Cuba Victoria Coelha vs Chiara Petrochi Diego Zambran Q'vs'Criarles Itelty 

DOORS OPEN: 6 PM - START TIME: 7 PM 


PLACE: ARUBA JUNIORS 

TICKETS: doyo boye martial arts center - ponton barbershop - the man cave barbershop 

GENERAL: AWG 25,- KIDS: AWG 15,- | FOR VIP CALL: 567-1660 

Den Volleyball Escolar organisa pa IBiSA: 

Colegio Bon Bini ta titula 


Campeon 



DESPUES di un siman di weganan sumamente interesante den 
Centro Deportivo Betico Croes na Sta. Cruz, e Campeonato di 
Volleyball Escolar organisa pa IBiSA a finalisa diahuebs atardi. 

E weganan di final a inicia pa 2:30pm, unda cu den e prome wega ta 
subi cancha pa midi forsa pa e di tres y di cuater lugar e muchanan 
di Scol Preparatorio Kudawecha y esnan di Prinses Amalia Basis 
School. 

E wega aki a desaroya basta rapido y ta wordo gana pa Prinses 
Amalia Basis School, cu finalmente ta logra e di tercer lugar den 
e campeonato. E muchanan contento ta ricibi nan medaya como 
ganador di e di tres luga. 

Den e wega cu a sigui mesora despues, e muchanan di Cacique 
Macuarima School ta subi cancha pa hunga yen di animo. E scol 
aki ta conoci pa duna fuerte bataya den e deporte di volleyball. 
Nan a hunga e wega pa titulo di campeon contra e muchanan di 
Colegio Bon Bini, cu e aña aki a sa di duna tremendo bataya cu a 
clasifica nan pa final. 

E wega riba su mes a resulta den un intercambio di punto bastante 
fuerte for di cuminsamento. Ambos scol a lucha te na final dunando 
otro hopi dolor di cabes. Tabata bisto cu tur dos scol a traha duro 
pa logra e titulo di campeon desea. 


Na final ta e muchanan di Colegio Bon Bini a celebra cu alegria 
e titulo di Campeon Nacional di Volleybal Escolar 2016-2017 di 
Enseñansa Basico, den e categoria B-mucha muhe. 

Mientras cu Cacique Macuarima School ta keda na di dos lugar y 
ta ricibi nan medaya como tal. E muchanan di Colegio Bon Bini 
ta ricibi nan medaya di prome lugar y tambe e Copa Rotativo di 
Campeon di Volleyball Escolar mucha muhe. 

Tanto e team di volleyball di Cacique Macuarima School cu ta 
sub-campeon y e team di Colegio Bon Bini como campeon, ta bay 
representa Aruba den e ‘Weganan Interinsular 2017’ den e deporte 
di volleyball. 

Ora un disciplina di deporte den e ‘Weganan Interinsular’ ta tuma 
luga na Aruba mes como isla organisador, e prome y e di dos luga di 
e campeonato escolar ta haya e oportunidad pa representa nos isla. 
Den e caso aki e ‘Weganan Interinsular 2017’ ta tuma luga dianan 
6, 7, 8 y 9 di april 2017. 

IBiSA ta felicita tur scol cu a participa, specialmente e ganadornan 
y tambe tur mayor y maestro pa nan contribucion, apoyo y sosten 
na nan scol durante e campeonato. 

Pa un reportahe amplio di potret di tur wega, por subi riba Face- 
book di IBiSA. 

Inscribi pa IBiSA su Calendario di Evento 2017 




INSTITUTO Biba Saludabel y Activo, IBiSA ta preparando 
e calendario di evento anual. Pa tal motibo ta informa directiva 
di tur organisacion deportivo, organisacion cultural, club y scol 
cu ta desea di forma parti di e Calendario di Evento “Recreativo 
y Deportivo” pa aña 2017, pa cuminsa manda nan peticion pa 
IBiSA. 

Rekisito 

Tur organisacion, institucion, club of scol cu ta desea pa nan 
actividad aparece rib’e “Calendario di Evento IBiSA2017” tin 
cu cumpli cu siguiente rekisitonan: 

E organisacion/club mester tin su Statuto; Tur organisacion/ 
club tin cu busca y yena un formulario di peticion na oficina 
di IBiSA; Cada aña mester entrega peticion di nobo; 

Tur organisacion/club, etc. cu ta rib’e Calendario di Evento 
2016 y ta desea di aparece rib’e Calendario 2017, tin cu yena 
e formulario di nobo. No tin excepcion. 

Cumpli cu e fecha stipula como ‘deadline’ cu ta dia 10 di de- 
cember 2016, pa IBiSA por saca e calendario 2017. 

E formulario di peticion ta obtenibel na oficina principal di 
IBiSA situa na Frankrijkstraat 1. Cada organisacion por pasa 
busca esaki durante ora di oficina 7:30am - 12:00pm y 1:00pm 
- 4:30pm, pa yena tur informacion y despues entrega esaki bek 
na oficina di IBiSA. 

Ta recorda tur organisacion/club, etc. cu IBiSA NO ta bay acepta 
ningun peticion “di ultimo momento” pa un evento, pa esaki 
sali rib’e calendario e prome tres luna di aña 2017. 

Pa mas informacion por tuma contacto cu “Afdeling Sport en 
Recreatie” cu sr. William Erasmus na oficina di IBiSAna telefon 
582-49 87, of via e-mail na ibisaarubaregistratie(a) gmail.com . 

Charuba ta honra autor Greg Peterson na San Nicolas cu un evento special 





DIASABRA anochi, Editorial Charuba a honra Greg Peterson cu 
presentacion oficial di su buki Aruba Bird Wildlife na San Nicolas. 

Ald a tuma luga un evento masha special cumusica di Lee Connir 
cu su steelband, un quintet di Mo Mohammed y Mishushu Mo- 
hammed riba drum y tambu, un steltloper profesional Inkerman 
de Freitas acompaña pa e hobencita yiu di Nicole Godett, Naya 
Whitfield. 

Fuera di Alice van Romondt kende a hiba palabra den 
nomber di Editorial Charuba y Prins Bernhard Cultuur- 
fonds, tambe dr Gorgoza y Nathalie Silva, directora di Parke 
Nacional a felicita Greg Peterson, Annette Petron- Bredie 
y Albert Peterson cu e tremendo buki di parha di Aruba. 

Un joya di un publicacion cu ta conta cu no menos cu 450 pagina, 
ful na color. 



E ta e resultado di 8 anja di trabow di Greg Peterson y su ruman 
Albert tambe. 

Den registro den 4 idioma inclui. 

Manera Alice van Romondt a bisa: e buld aki merece un luga hopi 
special den cada hogar na Aruba! 

Minister Hooyboer a anuncia cu cada scol cu haya un exemplaar 
di Ministerio di Enseñansa. 


E buki exceptional aki ta obtenible na Bruna, Van Dorp y Plaza 
Bookshop. 

Un palabra di gratitud ta bay pa Galeria Artisa y su director Tito 
Bolivar, kendenan a zorg pa un anochi inolvidabel. Un grupo grandi 
a disfruta di e ambiente nobo y unico na San Nicolas. 

Un palabra di gratutud ta bay na Romar Trading, kende a zorg pa 
e brindis, Milton Harms y Greg Peterson ta amigo desde tempo di 
Colegio Arubano. 

Ministerio di Infrastructura y Sector Primario coordinando esfuerzonan 

DOW, Serlimar y Santa Rosa trahando riba 
limpiesa y rehabilitacion di camindanan 





((mfi)) banco di caribe 








OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 25 Nov, 2016 EN TOT NADER ORDER 


valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

ANG 

98.00 

100.00 

biljetten 

100.20 

Per ANG 100 




chq./overboeking 100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.30 

1.32 


1.34 

Zwitserse frank 
(per 100) 

CHF 

175.48 

176.20 


177.00 

Pond sterling 

GBP 

2.15 

2.20 


2.26 

Japanse yen 
(per 10.000) 

JPY 

156.14 

157.56 


159.15 

EURO 
(per 100) 

EUR 

186.94 

188.65 


190.54 

Deense kroon 
(per 100) 

DKK 

24.37 

25.09 


25.89 

Noorse kroon 
(per 100) 

NOK 

19.79 

20.51 


21.31 

Zweedse kroon 
(per 100) 

SEK 

18.26 

18.98 


19.78 


ADICIONAL na e esfuersonan cu ta forma parti 
di e accion “Hunto Nos Ta Yuda” organisa pa Gobi- 
erno di Aruba hunto cu Cruz Cora y varios instancia 
publico, Minister di Infrastructura Benny Sevingery 
Minister di Sector Primario Mike Eman ta coordina 
trabounan pa limpiesa di diferente area y rehabilita- 
cion di caminda pa seguridad di nos ciudadanonan. 
“Tur ploeg di DOW, Serlimar y Santa Rosa ta tra- 
hando riba diferente front, un ta e riool cu mester 
haci limpi, e rooinan cu mester wordo haci limpi, 
damnan cu mester wordo haci limpi, pero tambe e 
careteranan cu mester wordo bari pa e santo kita 
paso e ta peliger pa trafico, pero tambe ta kibra e 
asfalt bou di dj’e,” asina e titular di Infrastructura 
a declara. 

“Mas lihe posibel nos kier tin nos careteranan limpi, 
pero tambe e barionan cu a sufri daño pa e sushedad. 
Y esey nos ta haciendo den e dianan aki, e ta bay 
tarda pasobra ta hopi trabou tin, pero cu tur ploeg 
di DOW y tur departamento di Serlimar y Santa 
Rosa, nos ta sigur cu den e proximo dianan nos lo 
tin un limpiesa total di nos pais y asina ey nos lo ta 
actualisa atrobe pa loke ta trata nos infrastructura”, 
Minister Sevinger a duna di conoce. 

Bishitante nan leal a wordo honra na Costa Linda Beach Resort 

RECIENTEMENTE , e siguiente bishitantenan leal a g 
wordo honra como Embahador di Bon Boluntad na nos isla 
di Aruba: Jerrie y Shermayne Shepherd, Timothy Daly Rose 
Marie Partington, Judy Rolli, Jonni y Tom Meeker y tambe 
Robert y Mary Lane. 


E huespednan ald ta hopi special mes cu ta bishitando nos isla 
pa mas di 20 aña caba consecutivamente. E titulo simbolico 
ald ta wordo presenta den nomber di Minister di Turismo 
como un muestra di aprecio pa e bishitantenan cu ta regresa 
Aruba. 

Sr. Ricardo Croes di ATA a haci entrega di e certificado ald 
durante un ceremonia oficial na Costa Linda Beach Resort. 





Bishitantenan 


leal 




a wordo honra na Costa Linda Beach Resort 


RECIENTEMENTE, e siguiente bishitantenan leal a wordo honra 
como Embahador di Bon Boluntad na nos isla di Aruba: Guy Martin, y 
Dennis y Shirley Heisey di PA USA. 


Sr. Ricardo Croes di ATA a haci entrega di e certificado ald durante un 
ceremonia oficial na Costa Linda Beach Resort. 


E huespednan aki ta hopi special mes cu ta bishitando nos isla pa mas di 
20 aña caba consecutivamente. E titulo simbolico aki ta wordo presenta 
den nomber di Minister di Turismo como un muestra di aprecio pa e bishi- 
tantenan cu ta regresa Aruba. 

TNO Caribbecm ta yuda fincanan Cubano 
cu solucion pa energia duradero 






MIEMBRONAN di e eldpo di expertonan riba tereno di awa 
y energia di TNO Caribbean a bishita un finca special na Cuba. E 
finca ald a keda estableci como un demostracion. 

Y meta di e bishita tabata pa duna un presentacion di un 
plan con pa implementa energia sostenibel pa irigacion y 
refrigeracion desaroyo pa TNO Caribbean. E bishita a sos- 
ode a base di un invitacion di Gobierno Cubano y den co- 
laboracion cu e organisacion Hulandes pa desaroyo, HIVOS. 
E plan cu a keda presenta na Cuba na octobe rtabata resultado di 
un bishita cu TNO Caribbean a haci caba algun luna prome, riba 
invitacion di Gobierno Cubano. 

E motibo di e peticion pa TNO Caribbean duna un conseho na 
Cuba ta danld na su reputacion riba tereno di “Smart Sustainable 
Island Solutions”, esta Solucionnan SOstenibel Inteligente pa Is- 
lanan” cu ta enfoca rib’e region Caribense. 

Ta trata aki e desaroyo di conceptonan pa produccion sostenibel di 
coriente y awa portable, pero tambe procesamento di desperdicio y 
e uzo optimal di fuentenan local y recursonan natural cu por yuda. 
Electricidad y awa ta esencial pa islanan y regionnan aleha. 

Ainda ta haci hopi uzo di combustibelnan fosil pa produccion di 


awa y coriente den e region Caribense. 

Esaki, mientras cu e islanan mes tin un sin fin di fuentenan en- 
ergetico duradero den forma di biento, solo y masabiologico. Sin 
embargo, pa implementa e fuentenan natural, p’asina e distribucion 
di coriente por bira confiabel y pagabel ta exigi experticio tecnico 
nobo. 

E proposicionnan pa solucion cu TNO Caribbean a bin cu ne ta 
trata di un combinacion di panelnan solar pa e refrigeracion di 
juicenan di fruta y e conversion di resto di mata na gas biologico. 
E combinacion ald lo mester conduci na un uzo mas abou di corien- 
te, un produccion di coriente mas confisbrl y consecuentemente un 
cuenta di coriente mas abou. Si e experiment aki resulta existoso na 
e finca special aki, lo por amplia e concepto pa otro produccionnan. 

Tabata na octoner cu TNO Caribbean a presenta su plan durante un 
tayer pa e Ministerio di Agricultura y Universidad di Argicultura di 
Cuba, den presencia di representantenan di diferente finca. Banda di 
esey a papia tambe, con Cuba por haci un transicion completo for di 
combustible fosil pa mas implementacion di energia duradero local. 

Lansando un campaña 

# Plastic Bag Ban Team # kier trece un 
cambio den pensamento bou di pueblo 



DURANTE un conferencia di prensa a papia riba un tema hopi 
importante pa e maneho di sostenibilidad cu Gobierno y pais Aruba 
ta hibando. 

A lansa un video-clip unda cu muchanan ta hunga un rol impor- 
tante pa conscientisa pueblo pa no uza saconan di plastic mas, cu 
ta dañino pa medio ambiente. 

E campaña aki ta uno cu ta wordo hiba dor di Plastic Ban Team - 
lidera pa Parlamentario Donny Rasmijn, Juliet Carvalhal (Special 
Coordinator Green Agenda di Gobierno di Aruba) y Omar Harms 
(Beleidsadviseur Prome Minister Mike Eman). 

Despues cu e ley di iniciativa, cu nan mes a traha riba dj’e, a wordo 
aproba na inicio di aña, e grupo a sigui traha hunto cu stakehold- 
ernan pa lansa un campaña pa conscientisa e pueblo rib’e ley cu ta 
prohibi negoshinan entrega saco di plastic na e cliente, ya cu de lo 
contrario nan por haya un advertencia y despues boet. 

E PBBT ta trahando e. o. cu Green ‘S Cool Foundation, cu den e 
conferencia di prensa a wordo representa pa Elton Arends. E funda- 
cion aki ta traha hopi riba proyectonan di sostenibilidad cu enfoke 
riba studiantenan. 

Pa cumpli cu su proyectonan, e Fundacion ta cuminsa cu benta di 
tasnan re-usabel, manera nan campaña ta bisa. 

“Nos fundacion a sali di Bureau Innovatie di Gobierno. Nos a 
haci hopi proyecto hunto cu studiantenan p a asina siña nan di un 
edad hoben caba pa ta consciente di nan medio ambiente. Nos ta 
haci diferente competencia den cual nan por participa y siña mas 


riba medio ambiente, ldco ta energia alternativa y sostenibilidad”, 
Arends a splica. 

E tema di e competencia ta ‘Aruba 2046. Con bo ta wak Aruba 
aki 30 aña”. 

A base di e cooperacion cu e Plastic Bag Ban Team, a traha un logo 
di “mi tas ta re-usabel”. 

Pa e tas aki, cu ta traha di un material “jute” cu ta sostenibel y no 
ta dañino pa medio ambiente, ta bay organisa un competencia bou 
di studiantenan di scolnan basico y secundario di un diseño cu 
mester ilustra e tema di sostenibilidad. E fondonan cu recauda ta 
bay bek pa e fundacion por sigui haci proyecto cu ta conscientisa 
e muchanan jong di Aruba rib’e importancia di medio ambiente. 

Den e conferencia aki Minister di Medio Ambiente a wordo repre- 
senta pa Allan Howell, kende tabatin masha palabra di elogio pa e 
trabou di e Plastic Bag Ban Team, cu a logra dal un stap hopi grandi 
na bienestar di medio ambiente. 

E ta lcere cu e lo tuma un tiki tempo pero cu e pueblo ta adapta 
su mes, mescos cu por adapta su mes na momento cu sea e ta bay 
bishita of biba den exterior. 

E video-clip a wordo produci dor di Hairo Oduber, kende a bisa cu 
ta natural cu el a coopera cu e proyecto aki, mirando cu semper e 
tabata consciente di medio ambiente. Pero ta durante e filmacion 
el a bin realisa con grandi e uzo di saco di plastic ta na Aruba cu 
ta afecta e animalnan di Aruba y e bida marino. 

Cumana #44 ^ Tel: 5S6-4444 / 733-2906 

H: royalfu nera I h ome^hotmai I. com / 593-0857 / 731-5847 


Conforme Boluntad di Dios y agradecido pa loke el 
a nifica pa nos, 

Nos ta participa fayecimento repentino 
di Nos Mama Stima, Wela, Bisawela, Suegra y 
Amiga 



Seferina 

Kelly- 

Erasmus 


8 Januari 1930- 
22 November 2016 
(miho conosi komo'Jnchi" 
di Costureria La Elegancia) 


Na nomber di su: 

Esposo: tJuan Kelly 

Yuinan : Rudolf R.(Doy) & Erna Kelly y Famia, 
Franklin R.A.(Franco) & Ingrid Kelly y Famia, 
Irene M. Kelly y Famia, 

Nelson F. & Lilian Kelly y Famia, 

Irving E.(Vinky) & Jacky Kelly y Famia, 

John M. Kelly & Denice Kabolefodo y Famia, 
Gwendeline J.(Wendy) & Edmiro Anita y Famia, 
Gina A. Kelly, Sharine R. Kelly. 

Nietonan : Uri, Brian, Richard, Marvin, Yelitza, 

Frank, Frangina, Cindy, Sheila, Marshall, Michelle, 
Frederick, Kenrick,Yon, Kathlene, Kadisha, 
Josephine, Johnathan, Walter, tSaina, Jhanirha, 
Shamiro, 


32 Bisanieto & 2 Tataranieto 


Rumannan: tHyacintho Erasmus, tEmilia Hernan- 
dez, tEugenia Tromp, tFelipe Erasmus, 
tCatharina Maldonado, tJuan Erasmus,Theresita 
Gil, Jose Erasmus, Petra Giel, Maximo Erasmus, 
Agatha Pieters,Tharcisio Erasmus, Antonio 
Erasmus 


Swanan & Cuñanan : Fabian Kelly, tHiginio Kelly, 
tViola Dijkhoff, tOMarco Kelly 
Amiganan:Chichi Croes, Candy Werleman, Lisette 
Lacle y nan famia, Amiganan di 
Nos Perla, ex-trahador y clientenan di La Elegancia 

Demas famianan: Erasmus, Kelly, Croes, Martinez- 
Gomez, Bermudez, Stamper, Lee, Joseph, Kabole- 
fodo, Jimenez-Hernandez, Anita, Hernandez, 
Maldonado,Tromp, Pieters, Donker, Giel, Gil, 
Alvarez, Dijkhoff, Luidens, Volkers, Dirksen,Trimon, 
Punselie, Lejuez, Diaz, Da Costa Gomez. 

Invitashon na tur famianan, amigonan, bisiñanan y 
conocirnan na e bishita di condolencia dialuna 28 
Nov'16 di 7 - 9pm - Royal Funeral Home 
Restonan mortal di nos Mama lo ta reposa diamars 
29 Nov for di 12 - 12.45 pm na Ponton 72. 

E defunto lo ta reposa diamars 29 Nov'16 di 2 - 4 
pm na - Royal Funeral Home, 

Despues e acto di entiero lo tuma luga 4.30 pm na 
Santana Catoliko na Playa. 

Nos disculpa si den nos tristesa nos por a lubida 
un famia. 


Nos lo despidi di nos Mama den un forma bunita. 
Despues di entiero no ta risibi bishita di condolen- 
cia na cas. 





çsfuwrd odtome 




Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Y e pas di Dios cu niun hende no por compronde, 
lo warda boso curason y mente den union cu 
Cristo Hesus. 

Filipensenan 4: 7 

Cu inmenso tristeza na nos curason, nos ta 
anuncia fayecimento di: 


Ethleen C. M. 
van der Biezen 

Mihor conoci como 
// Tinchi"of"Eth" 

*08-06-1983 - +23-11-2016 

Yiu: Evy-Camila van der Biezen 

Tata: Epifanio van der Biezen 

Mama: tFrancisca van der Biezen-Maduro 
Rumannan: Jasmyne van der Biezen y Rigmar Roza 
Marushka van der Biezen y Franklin Leest 
Estefany, Ecaterine y Ellen-Nicole van der Biezen 
Marcelino Maduro 
Sobrina(o)nan: JasoryGiel 

Jasmeline Giel y Manuel Hernandez 
Jasorick Giel y famia 
Jordy Giel (iha) 

Marilushka Leest 

Sobre sobrino/a: Alia, Jayli, Jion, Jamyliane 
Tanta y Omo: 

Marcelo (Buchi) van der Biezen y famia 

Sra.Vda. Damasa Lacléyfamia 

Sra. Vda. Elogia (Yoyo) Thiel y famia 

t Tan Van der Biezen y esposa Teresita (Chichi) 

t Carmen Werleman y famia 

Sra. Maria Kocky t Momo Luis (padrino) 

Sra. Philomena (Mena) van der Biezen y famia 
Godifrido (Chito) van der Biezen y famia 
t Marco Maduro y famia na Hulanda 
t Chido Maduro y famia 
Jachi Maduro y famia 
t Juanita Dabian y famia 
Margarita Werleman y famia 
Marcolina Maduro y famia 
Reineta Maduro y famia 
Maria (Ada) Kemperyfamia 
Manera ruman: Aldric Brete y famia 

Jefferson Gomez y famia 

Juelson van der Biezen y famia 

Lily Kocky famia 

Tona van der Biezen y famia 

Franca de Kort y famia 

FedelineThiel 

Lysandra Rivadeneira y famia 
John Croeze y famia 

Demas primonan, amigonan, bisiñanan, conocir- 
nan, bon amiganan di scol y ex coleganan ta keda 
cordialmente invita pa asisti na acto di entiero. 

Acto di entiero ta: 

Diamars 29 di november. 

E restonan mortal lo ta reposa for di 1 or di atardi 
na Capel di Santa Famia na Pos Chiquito y despues 
lo sigui pa Santana na Sabana Basora. 

Fecha y adres pa condolencia: 

dialuna 28 di november proximo na Aurora 

Funeral Home di 7'or pa 9 7 or pm. 

Despensa nos si pa motibo di nos tristesa of dolor 
nos por a lubida un famia. 

Preferible bini bisti na colornan alegre. 

Despues di entiero nos no ta ricibi bishita di 
condolencia na cas. 



- 

God will bless you when you honor your mother 
and father, 

Children obey your mother, when you don't honor 
your mother the Lord will not bless you, 

Stop fighting your children before it's too late. 
Have fun with your family, Learn to forgive. 

Do your part to live in peace. 

Forgive, Forgive, Forgive. 

We are blessed,Thank the Lord in Jesus name 
Amen ! 

Cu inmenso dolor y tristeza na nos curazon, pero 
agradecido pa loke el a significa pa nos, nos ta 
anuncia fayecimento di: 

Sra. Judith 
Felomena 
Maduro- 
Stamper 

*16-03-1948 
+20-11-2016 

Na nomber di su 
Esposo: Albertico Maduro 

Mama stima: Edna Emeteria Stamper Antonio 

Den felis memoria di mi tata stima: 

tEusebio Martinus Stamper 
Yuinan stima: Ethline & Hubert Capello, 

Ingrid Stamper, 

Francis Stamper. 

Nieto(a)nan stima: Sergio & Farah Holmond, 
Juleane Stamper, Shawn Holmond, 
Shanice & Ramzi Geerman, 

Shemar Holmond, Jaythan Stamper, 
Benjamin Capello. 

Bisanieto(a)nan stima: Jayquin, Kymani, Dylaisha, 
Danisha, Gersinio, 

Elisa, Gianni, Djessenia. 

Ruman nan stima: Franky Stamper, 

tlngrid Stamper, Aida Stamper, 

Edith Stamper, Glenda Willems Stamper, 
Rinolva Stamper, tHumphrey Stamper, 
Randy Stamper, 

Swinda & Jules Richardson. 

Tanta y tio nan na hulanda: Elsa Hooi y famia 
Casilda Stamper y famia, Ricardo Stamper y famia. 
Madrina: Sra Carmen Desbarida 
Subrino(a)nan, primo(a)nan, 2 iha nan, comer y 
comper nan, bon bisiñanan, cuña nan y swa nan, 
famia na hulanda, merca y curacao y demas famia: 
Stamper, Maduro, Capello, Antonio, Holmond, 
Arrindell, Hooi, Martina, Pieters, Constantyn, 
Streden, Willems, Vorst, Vos, Ricao, Boasman, 
Leerdam, Sambo y Quant. 

Mi amiga y amigo nan di cas: Marjorie, Jessica, Mia, 
Beans, Gina, Imelda, Martha, Marijola, Luty, Eddy, 
Chef, Sonia, Pricilla y Carmen 
Amiga para siempre: Sra Karsten, SraTju, Sra Mills. 
Gradicimiento na tur e dokter nan cu a yuda Judith 
den su dianan dificil. DANKI Dl CURASON. 

Dr Jonkhoff y staff, Dr Wassenaar, Dr Huisman, Dr 
Cassares, Dr Kock, Dr Wever, Zuster Linda, LITE 
LIFE: Lily Prins, Sonia y staff 

Lo tin oportunidad pa condoleer dialuna 28 di 
November na Aurora Funderal Home di 7'or pa 
9'or di anochi y diamars 29 di November di 9'or pa 
11'or di mainta. 

Sigun deseo di Judith acto di cremacion lo tuma 
lugar den seno familiar. 

.. Anrora 

Qfumral 

The LORD is my Shepherd, I shall not want. 

He makes me lie down in green pastures, he leads me 
beside quiet waters. 

Psalm 23 

It is with our deepest sorrow that we announce the 
passing of 


Dr. Harold 
Narain 

^05-02-1950 119-11-2016 

Son of: Hubert Narain 

& Heloise Le Grand-Narain 
Husband of: Ruby Narain-Richardson 
Children:David Narain & wife Carol Narain-Bangsadjiwa, 
Daniel Narain, Naomi Narain-Cabenda & 
husband Laurence Cabenda,Timothy Narain. 
Grandchildren: Caleb Narain, Sarah Cabenda & 

Rebekah Narain 

Siblings: Dennis Narain & wife Lemy Narain, Eric Narain, 
Mark Narain & wife Peggy Narain, 

Myrna Narain & husband Ruben Blokland 
Niece: Manami Brandon & family 
Nephews: Mahmud Narain & family, t Jair Blokland, 
Cedric Blokland, Jelani Narain. 

In-laws: Clyde & Ans Cabenda, 

Riduan & Marie Bangsadjiwa, 

Alfonso & t Lies Richardson, 

Hubert & Ria Richardson-Niemantsverdriet, 
Rich(Tracy) Richardson & Shirley Hassel, 

Glenda Wellington-Telesford, 

DonnyTelesford, 
t Winston Telesford, 

Bienvenido(Benny) & Rita Richardson 

Yolanda & Reggie Havertong Richardson 

Richnell Havertong 

Dr. Eleanore Walker 

Pamela & Dr. Ron Mc Ghee & family 

Heidi Brandon 

John & Relanne Nesbith & family 

lona Richardson & Family 

Jerry & Irene Nisbeth Tijn-A-Kwoei & family 

Shakira Croes & family 

Malaki Croes & family 

Reverend Shirley Brown,Terry Brown & family 
Marva Nesbit 
Good friends: 

Dr.Tim Peterson, Dr. Fabio Moreta, Dr. Francis de Windt, 
Dr. Casper Lacle, Dr. Raynold Luchmun, Akil Arrindell, 
Margo & Eddy Bennett, Maritza Cilie, Julie & Andre 
Alberga, Netty & Baba Arrindell, Dr. Patrick Haime, Dr. Ike 
Posner, Dr. Derwin Alders, Dr. Emicola Richardson, Dr. 
Michel Mungra, 

Dr. Arnold Dhore, Mily Henriquez, Marie-Therese Croes & 
family, Michelle Brooks, Yvonne Kromhout, Hester & 
James Van Putten, Marisol & Edsel Lopez-Tromp, Irene vd 
Linde &family, 

Dr. Claudia Samy, Filomena & Frank Croes, lawyer Chris 
Lejuez, lawyer Hans Sjiem Fat, Dr. Jason Petronilia 
OK& verloskamers personeel, 

And all his wonderful loving patients. 

Families related to: 

Narain, Manstra,Tijn-A-Kwoei, Braaf, Eyndhoven, Smith, 
Pawiroredjo, Brandon, Richardson, Wellington, Cabenda, 
Bangsadjiwa,Telesford, Walker, Croes, Arrindell. 

Please accept our apologies if in our sorrow we have 
omitted anyone. 

Condolences at 19:00 until 21:00 Friday 25th of 
November 2016, at Aurora Funeral Home, Oranjestad. 
The funeral will take place on Saturday 26th of Novem- 
ber 2016, the body ofthe late Dr. Harold Narain will be 
laid out, from 1 -3 pm, followed by a funeral service from 
3-4pm at Aurora Funeral Home, Oranjestad.The body 
will be cremated in a family setting. 

Instead of flowers, donations to the "Patients Rights" 
foundation is appreciated. 

Recordatorio: 

Feria Gastronomico 
Multicultural Dakota 
diadomingo dia 27 
di november 2016 

Si un hende muri, lo e bolbe bida? Tur e dianan di 
mi lucha lo mi spera, te ora mi liberashon bin. Abo 
lo yama i ami lo kontesta' bo; Lo bo anhela na e 
abro di bo mannan. 

Job 14:15 

A fallece despues di un lucha duro nos mama nos 
ruman nos tanta nos wela " 



Sra. Vera Maduro Statius 

Nace 23-Oct-1947 
Fallece 22-Nov-2016 
Na nomber di su 
Esposo: Emiterio Maduro 
Su yuinan: Rocky Maduro y Mary Boekhoudt 
Sandro Maduro y Erica Koolman 
Jeffery Maduro y Amarantha Dirksz 
Quilión Maduro y Adrianne Maduro 
Su nietonan: Rozeal, Inais, Quilla, Wallace, 
Gringer,Tessa. 

Su Rumannan: Sra. Filomena (chimena) 

Statius y esposo Loreto Maduro rip 
Sr. Roque (Buchi) Statius, 

Sra. Sheila (shela) Statius y esposo, 

Rufino Maduro, 

Sra. Swinda (chifina) Statius y 
esposo Roberto Angela, 

Srta Gloria (goya) Statius, 

Sr. Jozef (roy) Statius, 

Sra. Martica (tica) Statius y 
esposoTarsico Rasmijn, 

Sr. Amancio (donny) Statius, 

Srta. Vencia Statius rip. 

Su Subrinonan y Subrinanan 

Su Tantanan y Omonan, Su Rumannan di Testigo di 

Jehova Y pa tur esun cu por a wordo lubida. 

Un danki special ta bai na su huis Dr. Amarantha 
Dirksz, y na su verpleester Letisia S. Rasmijn. 


Ta invita pa asisti na e acto di entiero cu lo tuma 
lugar diasabra 26 november 2016 for di 9'or di 
mainta pa 11'or na Salon di Reino na Macuarima, 
despues lo Sali pa Santana Central di Sabana 
Basora. 


BISHITANTENAN por purba speciali- 
dadnan di diferente pais. Tin oportunidad 
pa saborea cuminda multicultural rib’e 
parkinglot di Parokia Birgen di Fatima riba 
diadomingo 27 di november di 9:00am te 
cu 2:00pm. 

Lo tin tent di cuminda di Aruba, Colombia, 
Ecuador, Peru, Republica Dominicana, Suri- 
nam y Venezuela ofreciendo cuminda grandi 
pa Afl. 10, sopi y plato di cuminda chikito 
pa Afl. 5, snacks y cos dushi/dessert pa Afl. 
2 y coy bebe pa Afl. 1 of Afl. 2. 

Nos ta encurasha y invita un y tur pa bin 
misa prome diadomingo di Advent, cuminsa 
un aña liturgico nobo. Pasa parkinglot di 
Misa di Fatima pa purba e diferente plato. 

Parokia di Dakota 

Meta di e feria ta pa mustra un variedad di 
cuminda di diferente cultura y pa recauda 
fondo pa e renobacion di Parokia Birgen di 
Fatima. 

Un invitacion ta bay na tur parokiano di 
Parokia di Dakota y tur católico di Aruba 
pa bishita e feria. 

Señor ta mi wardador, 
mi'n tin falta di nada, 
den cunucu di yerba berde 
E ta pone mi sosega. 

E ta hiba mi na awa trankil, 
pa mi bolbe haya forza. 

Salmo: 23.1 

Cu inmenso dolor y tristeza na nos curazon, pero 
conforme cu boluntad di Dios nos ta anuncia 
fayecimento di 



Sra.vda. Helena 
Dirks-Geerman 


"Nena di Dama" 

*05-02-1931 - 123-11-2016 

Na nomber di su 

Juinan: Fransisco y Marichi Geerman-Tromp, 
Gregorio Dirks, 

Florentina Dirks, 

Brigida y Pief Maduro. 

Nietanan: Jane, Mary, Geneida, Francis, Michel, 
Steven 

Bisanieto(a)nan: Denzel,Thaina, Christian, 

Jermar, Josey, Aishwayra, 
Amish. 

Rumannan: AlbertoTromp y famia, 

JuanTromp y famia, 

Simon Tromp y famia, 

Nacho Tromp y famia, 

Andres Tromp y famia. 

Subrinoy sobrinanan, swa y cuñanan, primo y 
primanan, bisinjanan, Amistad, conocirnan y 
demas famia: Geerman, Dirks,Tromp, Maduro, 
Werleman, Wernet, Angela, Ras, Rasmijn, Greaux 

Adres pa condolencia: Sombre 29-A, diabierna 25 
november 2016 di 7'or pa 9'or di anochi 

Ta invita pa asisti na acto di entiero cu lo tuma 
lugar diasabra 26 di November 2016 for di 2'or pa 
4'or di atardi na misa Inmaculada Concepcion na 
St.Cruz, despues lo sali pa Santana St.Maria na 
St.Cruz. Defunto lo ta reposa na cas 12'or di merdia 
pa 2'or di atardi 


Homber no kier a 
paga su cuenta y a 
lanta contra Polis 

DIABIERNA marduga, un problema a 
surgi na Terrace Bar na Savaneta unda un 
homber bebiendo den e bar a bira brabo 
ora el a haya recibo pa paga su cuenta. 

E1 a nenga pa paga y tabata den posicion 
pa bringa cu tur hende. Polis a wordo yama 
pa interveni. E homber a lanta contra e 
agentenan femenino, pa cual a solicita mas 
refuerso di nan coleganan. 

E homber a wordo domina y deteni pa 
transport’e Warda di Polis pa ta bou in- 
fluencia di alcohol y intento di agresion 
contra autoridad. 

Grodicimen to/in vi tacion 


Na nomber di tur su yiunan, nieto y bisanieto y 
demas famia nos kier gradici su hendenan y 
bisiñanan diDakota stima cu a mustra nan 
atencion y cariño y tambe esnan cu a compaña 
nos na ora di su enfermedad y fayecimento di nos 
mama stima 



Sra Luisa Reina 
Lopez-Orman 

Di curason nos kier a gradici Royal Funeral Home y 
staff pa na tremendo servicio, specialmente juffr. 
Zulaika pa su pasenshi. Na pastor Szpilla di Dakota, 
Botica del Pueblo y staff pa nan tremendo servicio, 
na Dr. John Croes y staff pa su atencion, Dr Casper 
Lacle y staff tambe jufr. Rosesu atencion, tambe 
siguramente Dr Sneek cu un gran amor pa nos 
mama, na Wit Gele Kruis su staff y Julisa de Cuba, 
Iman su staff y sra Lola Geerman pa nan atencion. 
Yosmar Maduro 911, ambulance pa na ayudo, na 
Sr Nelson Tiel cu su bunita melodia di Caha di 
Orgel. Na sr Randall Croes pa e bunita canticanan 
den misa. Na tur ayudantenan. Danki tambe na tur 
eyamadanan,telegram, katchinan,flornan ricibi. 
Danki di curason. 


Alavez nos kier a invita bo(so) pa 3 santo sacrificio 
di misa na Birgen di Fatima na Dakota pa Descanso 
di alma di nos querida difunto; diadomingo 27 di 
November pa 6'or di atardi, dialuna 28 di Novem- 
ber y diabierna 2 di December pa 7'or di anochi na 
misa Dakota. 


Cambio den orario di 
Santo Sacrificio di misa na 
parokia di Dakota 

REVERENDO Pastoor Daniel W. Sz- 
pila di parokia Birgen di Fatima Dakota ta 
anuncia cambio den orario di S. S. di misa 
entrante diaranson 30 di november 2016. 
Diay ora ta como lo siguiente: Dialuna 7’or 
anochi. Diamars - Diaranson - Diahuebs 
8’or di mainta. Diabierna 7’or anochi. 
Diasabra 7’or anochi. Diadomingo 8’or 
mainta - 10’or mainta na spaño y 6’or di 
atardi. 

Tur Diamars prome cu S.S. di misa ta resa 
Rosario pa 7.25 am na honor di San Miguel 
Arcangel. Nos parokianonan y henter e 
pueblo di Aruba, muy en especial nos pen- 
sionadonan, esnan cu no tin trabao y esnan 
cu ta cuminsa traha laat mainta ta wordo 
suplica pa asisti na e misanan di mainta. 
Bin bishita Cas di Dios, scucha Su Palabra, 
ricibi bendicion pa bo y bo famia y asina 
cuminsa un dia bendiciona. Den nomber di 
nos Pastoor Daniel W. Szpila masha danld 
pa e comprencion. 


x Cumana 76 

Señor ta mi wardador, 
mi'n tin falta di nada, 
den cunucu di yerba berde 
E ta pone mi sosega. 

E ta hiba mi na awa trankil, 
pa mi bolbe haya forza. 

Salmo: 23.1 

Cu inmenso dolor y tristeza na nos curazon, pero 
conforme cu boluntad di Dios nos ta anuncia 
fayecimento di 



Ruben Nicolaas 

Cariñosamente yama:"Ruby" 

*14-09-1935 - +24-11-2016 
Ex empleado di LAGO 

Ta invita pa e acto di despedida cu lo tuma lugar 
diaranson 30 di november 2016 na Aurora Funeral 
Home di 2'or pa 4'or di atardi, despues nos defunto 
stima lo wordo crema den seno familiar. 

Adres pa condolencia: Aurora Funeral Home, 
diamars 29 di november 2016 di 7'or pa 9'or di 
anochi 

Hulpbestuurskantoornan ta cera for di 30 di november te 7 di 
december pa asina implementa sistema nobo y moderno di IT 


HULPBESTUURSKANTOORNAN rond di Aruba ta bay 

cuminsa cu modernisacion di nan ekipo di IT. 

Pa e motibo aki, tur Hulpbestuurskantoor (HBK) ta cera nan porta 
cuminsando dia 30 di november te 7 di december 2016. 

E proyecto di modernisacion di e sistema di IT di e oficinanan aux- 
iliar di Gobierno tin dos aña caba ta trahando riba dj’e y a yega e 
momento di ehecucion, segun ehecutivo di Ministerio di Asuntonan 
General, Omar Harms a duna di conoce. 

“Manera hopi hende a experiencia, lastimamente e ultimo añanan, 
hopi biaha tin problema na e Hulpbestuurskantoornan cu nan 
sistema ta down”, Harms cu ta supervisa e oficinanan auxiliar di 
Gobierno a splica. 

E1 a agrega tambe cu, aunke e periodo cu ta haci’e ta un periodo 
druk, “finalmente e ta pa por duna un miho servicio.” 

Harms a duna di conoce cu e sistema di computer cu ta uzando na 
e momentonan aki ta consisti di computernan hopi bieu. Hunto cu 
e proyecto di MFA-nan, caminda ta pone un miho infrastructura 
pa e. o. e HBKnan por funciona mas eficiente y den un ambiente 
mas apropia, e departamento di IT tambe tin di bay hunto cu e 
adelanto aki. 

Harms ta pidi comprencion y cooperacion di tur cliente pa e proceso 
ald por tuma luga. 

Si mester haci pago durante e periodo di 30 di november pa 7 di 
december, por haci esaki na banconan of si ta coriente of awa, por 


acudi na e respectivo companianan di utilidad. 

E motibo cu ta haci e trabounan importante aki, durante un periodo 
relativamente druk, ta dos. Expertonan for di Hulanda ta forma 
parti di e proyecto aki y tambe e proyecto ta bay man den man cu 
un otro proyecto grandi di renobacion di sistema di IT di Censo. 
“Esey ta algun di e motibonan cu nos no por a scoge otro fecha pa 
e trabounan aki”, el a splica. 

Harms, a informa tambe cu despues di e periodo di instalacion di 
nan sistema di IT nobo, HBKxian ta cuminsa cu servicio di 3 cahero. 
“Na e momentonan aki tin HBK cu tabata uza solamente 2 cahera, 
tur awor aki ta bay uza 3 caha, caminda cu bo por duna un miho 
servicio y mas lihe”, Harms a duna di conoce. 



Enbahadordi Reino na Republica Dominicana Robert de Leeuw 


"Aruba ta un bon ehempel pa e region" 


CONFERENCIA Green 
Aruba ta tras di lomba y e invi- 
tadonan cu a bin aki pa atende 
e evento tambe a regresa nan 
pais. Asina ta e caso di Robert 
de Leeuw, embahador di Reino 
na Republica Dominicana. 

Despues di dos dia di confer- 
encia de Leeuw a bisa di a lceda 
masha impresiona di e forma con 
Aruba lder yega na un sociedad 
sostenibel. 

“Aruba ta un bon ehempel pa e 
region. Tur e paisnan di e region 
ta trahando duro riba sostenibi- 
lidad, tambe e pais unda mi ta 
staciona. 

Republica Dominacana ta en 
busca di ehempelnan y manera 
Prome Minister Eman a bisa, 
esaki ta producto di exportacion 


y nos ta trata di ta e ehempel pa 
otronan”, segun de Leeuw. 

Embahador de Leeuw ta sigur 
cu Aruba ta hopi bon bezig pa 
ta e ehempel pa paisnan den 
region. Pa lolce ta reapertura di 
e refineria de Leeuw a bisa cu 
topiconan asina semper ta lceda 
dicifil pa haci e miho escogencia. 
“E refineria ta bon pa e eco- 
nomia di e isla, pa empleo pa 
e habitantenan y ta un arte 
pa haya e balansa entre rendi- 
mento economico y logro di e 
metanan bo dilanti den cuadro 
di sostenibilidad. Esey ta e reto. 
Si Aruba logra loke e kier logra 
riba e tereno aki, esaki ta bira 
un concepto cu ta wordo braza 
pa hopi otro pais”, de Leeuw a 
mustra. 



De Leeuw a bisa cu den caso di 
sostenibilidad mester wak su 
rendimento a termino largo. 

“E ta bon pa salud di e hende- 
nan, bon pa naturalesa, e ta atrae 
un otro sorto di turista y como 
isla Aruba mester distingui su 
mes di otro paisnan pa mira 
con atrae e publico cu ta 
aprecia sostenibilidad”, 
el a duna di conoce. 

Pa loke ta e meta cu 
Aruba a pone su dilanti 
pa na 2020 ta independi- 
ente di petroleo 
fosil e emba- 
hador ta bisa 
di tin confi- 
ansa cu Aruba 
ta logra esaki, 
sigur despues 


di a tende ldco tur a wordo bisa, 
discuti y haci caba. 

“E gana t’ey y pa logra e meta bo 
mester ayudo di e comunidad, 
mester bay en busca di e ba- 
lansa necesario entre desaroyo 
economico y e meta bo dilanti. 
Tres aña ta cortico, pero 
e determinacion t’ey 
pa riba un termino 
corto ta indepen- 
diente di petroleo 
fosil. 

Di tur forma mi por 
bisacuAruba 
ta riba e bon 
caminda”, de 
Leeuw a ter- 
mina bisan- 
do. 

Prome Minister a sinta cu SMAC, taxistanan 
y organisador di Festival di Dande 



E siman aki a tuma luga encuentronan di introduccion entre varios 
sector di nos comunidad y Prome Minister pa lolce ta trata cultura, 
entre otro. E encuentronan aki a tuma luga na sede di MFA na 
Paradera y por bisa cu tur a cana den un manera positivo. 
Minister Eman ta reafirmando e sosten di Gobierno di Aruba cerca 
cada grupo, cada un importante pa nos sociedad. 

Esey sigur ta e caso cu Stichting Maneho di Aruba su Carnaval 
(SMAC) ya cu Premier Eman ta consciente cu “Carnaval ta un parti 
importante di nos cultura caminda hopi di nos talento artistico ta 
wordo desplega.” 

Gobierno ta financia e celebracion hunto cu otro organisacion 
manera ATAy Setar, ademas di e coordinacion di departamentonan 
publico manera Polis, Ambulans, DTI, etc. 

Ta importante pa cada partido haya su luga den un ambiente posi- 
tivo. Premier Eman a inclui gruponan di Carnaval y boluntarionan 
den esald tambe. 

Na su salida for di encuentro cu Prome Minister Eman, Shannon 
Henriquez, President di SMAC a splica cu a papia e. o. riba per- 
miso general pa organisa actividadnan di Carnaval y a pasa over di 
cambionan den schedule y rutanan. Su persona tambe ta di opinion 
cu ta hopi importante pa conta cu apoyo di Gobierno di Aruba pa 
Carnaval por ta exitoso. 

Eman a expresa cu diferente peticion a bin dilanti y pa trata tur 
cos, a bay di acuerdo pa reuni regularmente. ‘Actitud di scucha y 
dialogo pa bay den un mayor harmonia.” 


Otro reunion tabata esun cu un grupo grandi di Taxista. Blanca 
Orman, a fungi como vocero indicando cu nan peticion principal 
aworald na Gobierno ta pa hala aden dos Decreto Ministerial cu 
nan no ta di acuerdo cu nan. E grupo cu ta para tras di e ponencia 
ald ta pasa e cantidad di 300 taxista y tur a firma un manifiesto cu 
a keda entrega na Prome Minister Mike Eman. 

E mandatario di su banda a indica cu lo bay pasa riba tur informa- 
cion, pa despues den combersacion cu Minister de Meza tuma un 
decision, ya cu e ultimo ald ta e titular di Transporte y Turismo. 
Premier Eman a reuni cu e taxistanan cu autorisacion di su colega 
ya cu ta un situacio cu ta conta cu su preocupacion y ta kere firme- 
mente cu pa tur cos tin solucion, pero ta depende con bo ta sinta 
dialoga cu e partnernan den sociedad. 

Por ultimo, pero no menos importante, Minister President Mike 
Eman a reuni cu Harry Croes, kende ta e organisador di Festival 
di Dande. 

Den su di 43 edicion, e evento ald ta bay tuma luga dia 28 di 
december na Plaza Betico Croes. Despues di e encuentro, Croes a 
expresa cu e ta contento di por a sinta cu Gobierno asina tempran y 
cu e cooperacion financiero y humano ta yuda pa por haci e festival 
liber pa un y tur por asisti por nada. 

“Un bon reunion caminda Minister a duna tur su sosten y awo nos 
ta bay prepara”, Harry Croes a bisa. Premier Eman a duna palabra 
na sr. Harry Croes cu e por conta cu apoyo total di Gobierno. “Nos 
ta sostene cu gran placer. ” 

Ministernan Eman y Minister Sevinger a wordo gradici inmensamente pa e ayudo duna 


A pone man na obra y ekipo pisa pa yuda 
di Palm Beach y Madiki den accion di 


FUNCIONARIONAN di 

DOW, hunto cu esnan di Serli- 
mar a pone man hunto na tanto 


Palm Beach como Madiki pa 
yuda e habitantenan cu nan cas 
a lceda afecta pa e yobida pisa. 
Apesar di e lamentabel suce- 
dido aki, Prome Minister Eman 
y Minister Sevinger a topa cu 
habitantenan agradecido pa e 
ayudo brinda na nan. 

A haci uzo di ekiponan 
pisa manera bakinan di 
sushi di tanto Serlimar 
como Ecotech pa e 
habitantenan di e dos 
barionan aki por a de- 
shaci di e sushinan cu 
a wordo treci dor di e 
inundacion y ekipo of 
materialnan cu a daña 
dor di awa. 

Frank Benita, un 
chef na DOW, a 
splica cu durante 
2 dia largo y den 
forma intensivo 
a traha hunto cu 
e habitantenan 


pa move lodo, sushi, mata y otro 
materialnan cu no ta sirbi mas. 
No por a bisa e cantidad di 
bakinan grandi di sushi cu a 
wordo yena, pasobra na tanto 
Palm Beach como Madild a pone 
varios baki y diahuebs atardi ai- 
nda e bakinan no tabata cla pa 
wordo transporta. Pero tambe 
a haci uzo di diferente truck di 
sushi pa chica awa y e poznan di 
wc cu a yena. 

Famia Figaroa na Palm Beach 
9-B un biaha mas a bira victima 
di inundacion door di e yobida 
inespera di diadomingo ultimo. 
E famia ta hopi contento sinem- 
bargo di e ayudo cu nan a bin ta 
hayando y ta masha gradecido 
na Holiday Inn cu a duna nan 
luga pa drumi, mientras cu den 
dia nan ta hacienda e cas limpi, 
y deshaci di tur loke a bay perdi. 

Den combersacion cu Prome 
Minister Eman y Minister Sev- 
inger, nan a haci un apelacion pa 


habitantenan 

limpiesa 

haya un tereno pa nan construi 
un cas nobo na e otro banda di 
caminda, cu ta mas halto pa cual 
nan a haci peticion caba algun 
tempo atras. E dos mandatari- 
onan mesora a pone man na obra 
y a priminti cu e famia sigur lo 
haya un tereno nobo. 

Segun e mama, Lucrecia Figaroa, 
esaki ta di tres biaha cu nan a 
perde tur cos den cas, unda e 
awa a subi te na un altura di un 
meter y mey mas o menos. 

Nan a pasa den e yobida fuerte 
di 1999, 2005 y aworaki. 

“Nos a cansa y a pidi un tereno 
otro banda di caminda. Nos a 
probecha pa pidi e Minister pa 
nos haya e otro pida tereno y nos 
a haya un promesa cu e lo wordo 
otorga na nos. 

Nos ta contento cu e bishita y 
cu e ayudo. Dios ta yuda nos pa 
enfrenta cosnan manera esaki 
cu ta algo di naturalesa”, sra. 
Figaroa a comenta. 



Shon Odor 


Vereniging Medisch Specialisten van Aruba 

Medical Specialists Association of Aruba 

Na nomber di directiva y miembronan 
ta anuncia fayecimento di 



Dr. Harold Narain 

Gynaecoloog 

Na bida Colega y miembro di VMSA. 

Nos profundo condolencia ta bay na su Señora Ruby y jiunan 
David.Daniei, Naomi, Timothy y demas famia. 

Cu Dr. Harold Narain sosega na paz den brasa di Señor. 

Dr. Nuris Lampe, Presidente 


ORA cu nos musica y nos a topa 

un mundo nobo a habri su portanan hancho pa mi 

un futuro briyante mi a logra topa 

Arte, pa semper, Ruman, a uni nos! 

Di “Nos Tata” mundo ta bai sigui gosa 

bo bos lo keda resona te hasta den eternidad 

manera ora angelnan ta canta bou guia di Rufo Odor 

Manera un tata nos ta conoce bo pa henter mundo semper bo tin pan 

hasta bo ultimo gota di awa bo tin cla pa nos tur 

y shonnan, no laga nos papia over di tur su lesnan 

miyones por a disfruta di nan 

Shon Odor, keda ilumina nos, rondona nos cu inspiracion 
tuma nos mannan y guia nos riba camindanan precioso 
Mi Brada, mi ta sigura bo 
bo lugar pa semper lo ta den nos curason! 

Waldy Simson 

Dedica na: 

Rufo Abelino Saturnino San Blas Odor, naci riba dia 29 di november 1935 
na Oranjestad, Aruba. Musico, compositor di, e. o. Nos Tata, el a wordo 
condecora diferente biaha dor di diferente pais. 

Santa Rosa ta informa: 


Awa di dam di no bon calidad 



MANERA tur hende ta na altura cu despues di e torencial awasero 
Santa Rosa semper ta sali y controla tur dam cu tin rond di Aruba. 
Esaki ta pa sina ta na altura di kico tur por a tuma lugar durante e 
awacero y tuma nota tambe cua ta e damnan cu posiblemente por 
a bay over manera nos a informa den nos prome comunicado di e 
siman aki net despues di e awacero. 

Mesora nos Departamento di Agricultura,Cria y Pesca Santa Rosa 
hunto Lands laboratorio a sali p’asina haci un chekeo di e awanan 
di dam p’asina nos porductornan local por continua cu nan poduc- 
cion sin ningun problema. 

Durante di e checkeo di awanan di dam rond Aruba a bin resulta 
cu e awa di dam di Noord cu ta lceda pariba di Misa di Noord no 
ta suficientemente di bon calidad pa por uza pa produccion. 
Mesun caso ta conta pa e awa di dam di Tanki Flip cu tampoco no 
a resulta di e bon calidad pa por uza pa produccion y tampoco pa 
duna bestia pa esna cu tin cria. 

Pa e motibo aki nos ta haci un apelacion hopi fuerte na nos pro- 
ductornan local pa por fabor no haci uzo di e awa di e dos dam aki 
cu ta esun di Tanki Flip y e dam di Noord pa motibo cu e awa no 
ta suficientemente di calidad pa plantacion mucho menos pa cria. 
E dos dam aki no bai tin un aviso oficial di deparatamento Agri- 


cultura, Cria y Pesca y tambe lo wordo sera te cu proximo aviso. 

Di antemano nos ta pidi disculpa na nos productornan y nos dis- 
culpa pa e incovennencia cu esald por ocasiona. Por fabor tuma 
bon nota di esaki. 

